**Припрема за час бр. 19**

* **Школа: ......................................................**
* **Наставни предмет: италијански језик**
* **Разред и одељење: 5.**
* **Школска година: 2013/2014.**
* **Наставна тема: III *A Roma***
* **Наставна јединица: *A Roma***
* **Тип часа: обрада**
* **Наставне методе: рад на тексту, дијалошка, илустративна**
* **Облици рада: фронтални, индивидуални**
* **Наставна средства: Уџбеник, CD**
* **Литература: *Amici 1* - Италијански језик за 5. pазред основне школе; *Amici 1* - Приручник за наставнике**
* **Корелација: географија, историја**
* **Циљеви и задаци часа:**
* **Образовни: упознавање ученика са основним подацима о Колосеуму, увођење нових описних придева (*antico, veloce, famoso*…), представљање глагола *fare* у реченицама *Facciamo una sfilata! Vi faccio una bella foto!* и фреквентним изразима (*fare la modella/lo stilista*), истицање израза команди у 1. лицу множине (*Sentiamo! Attraversiamo la strada!*) и структура забране (*Non prendere! È vietato!*)**
* **Функционални: оспособљавање ученика за једноставну комуникацију на италијанском језику**
* **Васпитни: приближавање ученицима италијанске културе кроз упознавање једне од најпознатијих римских знаменитости - Колосеума**
* **Активности:**
* **Наставника: Мотивише ученике, поставља питања којима подстиче дијалог, објашњава нове речи и изразе.**
* **Ученика: Одговарају на питања наставника, учествују у разговору, слушају дијалоге, труде се да самостално открију што више значења нових речи и израза.**

**Ток часа**

**Уводни део (10 минута)**

**Након што им поделим прегледане тестове, прокоментаришем најфреквентније грешке и упишем оцене, са ученицима посматрам фотографију Колосеума на преградним странама Уџбеника. Постављам питања у вези са овим амфитеатром и дајем им најважније информације о њему – био је највећи римски амфитеатар, ту су се одигравале борбе гладијатора, прикази лова и чувених битака, позоришне представе, а данас је једно од седам светских чуда. Ученицима предлажем и израду постера о римским знаменитостима о којима смо учили и о којима ћемо тек учити.**

**Главни део (25 минута)**

**Након мотивације у виду разговора о Колосеуму, прелазим на питања у вези са Римом. Питам: *Cosa sapete di Roma*? и кроз опуштен разговор помажем ученицима да на италијанском језику кажу све што знају о главном граду Италије. Затим им уводим најважније речи, изразе и структуре из текста. Када их упознам са истима, пуштам им снимак дијалога. Дијалоге слушамо као и до сада. Први пут ученици не гледају у Уџбеник, други пут текст прате у својим књигама.**

**Након слушања, анализирамо још неке структуре и записујемо још понеку нову реч. Од ученика тражим увек да покушају сами да закључе о значењу речи на основу контекста.**

**Постављам им питања понуђена у Уџбенику и кроз разговор проверавам разумевање одслушаних дијалога, али и увежбавамо усмено изражавање на италијанском језику.**

**Завршни део (10 минута)**

**У последњем делу часа ученицима на табли исписујем задатак за разумевање текста који је у облику вежбе *тачно/нетачно*:**

1. ***Dopo l’arrivo a Roma Loretta chiama la mamma. VERO/FALSO***
2. ***I ragazzi arrivano a Roma con l’aereo. VERO/FALSO***
3. ***Prima visitano la Fontana di Trevi. VERO/FALSO***
4. ***È vietato prendere le monetine dalla fontana. VERO/FALSO***
5. ***Il Colosseo è molto antico.******VERO/FALSO***
6. ***Loretta fa una bella foto.******VERO/FALSO***
7. ***Roberto vuole fare il fotografo.******VERO/FALSO***

**Код одговора „*falso*“ од ученика тражим да ми кажу који је одговор тачан.**

**Припрема за час бр. 20**

* **Школа: ......................................................**
* **Наставни предмет: италијански језик**
* **Разред и одељење: 5.**
* **Школска година: 2013/2014.**
* **Наставна тема: III *A Roma***
* **Наставна јединица: *A Roma***
* **Тип часа: утврђивање**
* **Наставне методе: рад на тексту, дијалошка, лудичке активности (драматизација)**
* **Облици рада: индивидуални, групни**
* **Наставна средства: Уџбеник**
* **Литература: *Amici 1* - Италијански језик за 5. pазред основне школе; *Amici 1* - Приручник за наставнике**
* **Циљеви и задаци часа:**
* **Образовни: обнављање речи и структура са претходног часа и увежбавање читања**
* **Функционални: увежбавање правилне интонације кроз вежбе читања, односно драматизације дијалога**
* **Васпитни: развијање позитивног става и толеранције према језику и култури народа чији се језик учи**
* **Активности:**
* **Наставника: Мотивише ученике, поставља питања којима подстиче дијалог, дели ученике у групе за драматизацију и у оквиру група додељује улоге.**
* **Ученика: Одговарају на питања наставника, учествују у разговору, драматизују дијалоге.**

**Ток часа**

**Уводни део (10 минута)**

**На почетку часа постављам питања о Риму, али и у вези са стрипом који смо на претходном часу обрађивали како бисмо га се подсетили и поновили најважнију лексику и граматичке конструкције које се у дијалозима јављају.**

* ***Dove arrivano i ragazzi?***
* ***Cosa ci fanno?***
* ***Cosa c’è da vedere a Roma?***
* ***Che cos’è il Colosseo?***
* ***Perché si gettano le monetine nella Fontana di Trevi?***
* ***Cosa succede sui gradini di Piazza di Spagna?***

**Главни део (30 минута)**

**Када поновимо све изразе прелазимо на драматизацију дијалога из стрипа. Бирам ученике и додељујем им улоге – наратор, Лорета, Паоло, Фабио, наставница итд. Свака група излази пред остатак одељења и чита дијалоге, напомињем им да се труде да буду што уверљивији. Исправљам грешке приликом читања, указујем им на правилну интонацију која је веома важна.**

**По потреби, ученици „изводе“ и по два пута ове сцене. Ово им је једна од омиљених активности те ће се томе обрадовати, а кроз „глуму“ ће спонтано и у опуштеној атмосфери вежбати читање.**

**Завршни део (5 минута)**

**На крају часа ученици бирају групу која је била најбоља и ти ученици бивају награђени.**

**Припрема за час бр. 21**

* **Школа: ......................................................**
* **Наставни предмет: италијански језик**
* **Разред и одељење: 5.**
* **Школска година: 2013/2014.**
* **Наставна тема: III *A Roma***
* **Наставна јединица: *Cosa c’è in una città?***
* **Тип часа: обрада**
* **Наставне методе: рад на тексту, илустративна, дијалошка, лудичке активности (*role-play*)**
* **Облици рада: фронтални, у пару**
* **Наставна средства: Уџбеник, Радна свеска, CD**
* **Литература: *Amici 1* - Италијански језик за 5. pазред основне школе; *Amici 1* - Приручник за наставнике**
* **Циљеви и задаци часа:**
* **Образовни: усвајање назива важних установа у окружењу, представљање прилога за место (*a sinistra, a destra, dritto, davanti, dietro*) и увежбавање комуникативних функција у вези са сналажењем у граду**
* **Функционални: увежбавање комуникативних функција у вези са сналажењем у граду – тражење и давање информација, скретање пажње, разумевање и давање једноставних упутстава и команди**
* **Васпитни: развијање позитивног става и толеранције према језику и култури народа чији се језик учи и истицање важности учтивог обраћања на улици**
* **Активности:**
* **Наставника: Мотивише ученике, подстиче на самостално закључивање о значењу речи, поставља питања у вези са наученим речима, задаје *role-play.***
* **Ученика: Одговарају на питања наставника, труде се да самостално закључе о значењу нових речи, изводе *role-play* са задатим ситуацијама.**

**Ток часа**

**Уводни део (2-3 минута)**

**На почетку часа тражим од ученика да се сете свих речи везаних за град које смо до сада учили и исписујем их на табли. Ученици би требало да се сете речи као што су *strada, fontana, piazza, cinema, casа, scuolа* и сл.**

**Главни део (35 минута)**

**Када смо исписали све речи које ученике асоцирају на град а од раније су им познате, говорим ученицима да отворе уџбенике на страну 29 и погледају илустрације установа и важнијих места у граду. На основу илустрација ученици ће лако закључити о значењу ових речи те их не преводимо, већ одмах постављам питања како бих их навела да поменуте речи искористе.**

* ***Cosa c’è nella nostra città?***
* ***Cosa c’è vicino alla nostra scuola?***
* ***Come si chiama il tuo cinema preferito? E il teatro?***
* ***Quando vai allo stadio? Con chi?***

**Након овог разговора са ученицима, пуштам им аудио-снимак бр. 17 и говорим да прате дијалоге у својим уџбеницима. На истој страни Уџбеника налазе се и илустрације које појашњавају прилоге за просторне односе који се појављују у дијалозима те ученици могу да их искористе за лакше разумевање одслушаних дијалога.**

**Након слушања од ученика тражим да у паровима изведу краћи *role-play* у ком ће тражити и давати информације о различитим установама у граду. На овај начин ученици ће утврдити називе важних установа и увежбавати сналажење на улици на италијанском јетику.**

**Завршни део (7-8 минута)**

**У последњем делу часа ученици раде вежбу 2 са 17. стране Радне свеске. На понуђеној мапи треба да пронађу и обележе одређене установе. Уместо да читају упутства и траже на мапи, упутства им читам ја, а они слушају и цртају кретање по улицама, као и коначна одредишта. Ово је одличан начин да ученици вежбају разумевање усмених команди.**

**За домаћи задатак ученици треба да ураде вежбу 1 у радним свескама.**

**Припрема за час бр. 22**

* **Школа: ......................................................**
* **Наставни предмет: италијански језик**
* **Разред и одељење: 5.**
* **Школска година: 2013/2014.**
* **Наставна тема: III *A Roma***
* **Наставна јединица: *I numeri da 16 a 20; i colori***
* **Тип часа: обрада**
* **Наставне методе: рад на тексту, дијалошка, писане вежбе**
* **Облици рада: фронтални, у пару**
* **Наставна средства: Уџбеник, Радна свеска, CD**
* **Литература: *Amici 1* - Италијански језик за 5. pазред основне школе; *Amici 1* - Приручник за наставнике**
* **Циљеви и задаци часа:**
* **Образовни: обнављање бројева до 15, усвајање бројева од 16 до 20 и придева који означавају боје као и њихових морфолошких особености**
* **Функционални: проширивање вокабулара и употреба нових речи у оквиру познатих комуникативних ситуација**
* **Васпитни: развијање позитивног става и толеранције према језику и култури народа чији се језик учи, као и према учењу страних језика уопште**
* **Активности:**
* **Наставника: Проверава домаћи задатак, мотивише ученике, подстиче их да говоре, указује на морфолошке особености придева који означавају боје, задаје вежбе и проверава их са ученицима.**
* **Ученика: Понављају до сада научене бројеве, увежбавају нове, раде вежбе и смишљају примере реченица у којима употребљавају боје, раде укрштеницу из Радне свеске.**

**Ток часа**

**Уводни део (4-5 минута)**

**На почетку часа са ученицима проверавам домаћи задатак у Радној свесци и на тај начин обнављамо део лексике са претходног часа, а то ћемо урадити и на крају часа кроз укрштеницу.**

**Главни део (35 минута)**

**Од једног ученика тражим да понови бројеве од 1 до 15 које смо учили раније. Након тога ученицима пуштам снимак са бројевима од 16 до 20. Од ученика тражим да ми кажу шта примећују код ових бројева – разлика између *sedici* и *diciassette*, удвајање сугласника код бројева *diciassette* и *diciannove*, губљење самогласника код броја *diciotto*. Пошто запишемо ове бројеве и јасно истакнемо битна места, од неколико ученика тражим да изговоре све бројеве од 1 до 20. Ученици углавном ово веома воле те се трудим да омогућим да говоре сви који се за то јаве.**

**Активностима у вези са бројевима требало би посветити десетак минута. Након тога прелазим на обраду придева који означавају боје. Најпре ученицима пуштам снимак са називима боја како би чули изговор ових речи. Будући да су све боје јасно представљене у Уџбенику, превод није потребан, али ученицима скрећем пажњу на понашање придева који се завршавају на –*е* у множини, као и на непроменљиве придеве – *blu*, *viola*, *rosa* и *arancione*.**

**Тражим од ученика да у паровима ураде задатак испод назива боја у Уџбенику, а потом га заједно проверавамо.**

**Уколико преостане времена, увежбавамо боје тако што постављам питања попут *Di che colore è questa lavagna/il tuo zaino/il tuo quaderno...?***

**Завршни део (5-6 минута)**

**У завршном делу часа ученици у паровима теба да попуне укрштеницу на 19. страни Радне свеске. Ову активност ученицима представљам као мало такмичење у ком ће победити пар који први тачно попуни сва поља. Кроз укрштеницу ученици ће утврдити бројеве које су данас научили, али и обновити неке од назива установа у граду.**

**Припрема за час бр. 23**

* **Школа: ......................................................**
* **Наставни предмет: италијански језик**
* **Разред и одељење: 5.**
* **Школска година: 2013/2014.**
* **Наставна тема: III *A Roma***
* **Наставна јединица: *Esercizi di ascolto, lettura e produzione scritta***
* **Тип часа: вежбање**
* **Наставне методе: рад на тексту, дијалошка, писане вежбе**
* **Облици рада: индивидуални**
* **Наставна средства: Уџбеник, Радна свеска, CD**
* **Литература: *Amici 1* - Италијански језик за 5. pазред основне школе; *Amici 1* - Приручник за наставнике**
* **Циљеви и задаци часа:**
* **Образовни: обнављање претходно научене лексике и комуникативних функција кроз вежбе слушања, читања и писања; утврђивање спонтано усвојених правила о писању и изговарању група *ga*, *go* и *gu***
* **Функционални: оспособљавање ученика за разумевање дијалога на италијанском језику и за читање и писање разгледнице на италијанском језику**
* **Васпитни: развијање позитивног става и толеранције према језику и култури народа чији се језик учи, као и према учењу страних језика уопште**
* **Активности:**
* **Наставника: Обезбеђује тишину у учионици приликом слушања дијалога, проверава одговоре са ученицима, исправља грешке приликом изговарања речи које садрже дифтонге *ga*, *go* и *gu,* прегледа разгледнице које ученици пишу, задаје домаћи задатак.**
* **Ученика: Слушају дијалоге и допуњују реченице у својим књигама, проверавају одговоре, слушају а потом читају речи из Уџбеника, допуњују разгледницу у Радној свесци и пишу своју разгледницу.**

**Ток часа**

**Уводни део (5-6 минута)**

**Пре него што приступимо слушању дијалога, од ученика тражим да ми укратко опишу фотографије којима су дијалози представљени. Питам их:**

* ***Cosa c’è nella prima foto? Quanti ragazzi ci sono? Cosa fanno?***
* ***E nella seconda? Di che colore è la felpa di Fabio? E il cappello di Paolo?***
* ***Con chi parla Caterina? Come è vestita la signora?***

**Главни део (25 минута)**

**Након описа фотографија обезбеђујем тишину, говорим ученицима да пажљиво слушају дијалоге и пуштам аудио-снимак. Тек након првог слушања ученицима говорим да прочитају реченице из књиге и виде пта се од њих тражи. Када то учине, поново пуштам снимак дијалога и говорим ученицима да допуне реченице.**

**Заједно проверавамо и коментаришемо одговоре.**

**Након ове активности ученицима пуштам снимак са речима које садрже дифтонге *ga*, *go* и *gu.* Након што одслушају и наглас понове дате речи, тражим да прочитају и речи чији изговор нису чули.**

**Завршни део (14-15 минута)**

**Будући да се у четвртом дијалогу помињу разгледнице – *cartoline*, ово је добра прилика да ученици усвоје форму писања разгледнице. За то користимо разгледницу на 18. страни Радне свеске. Ученици треба најпре да је допуне понуђеним речима чиме ће уједно поновити део лексике везане за град, а потом да је наглас прочитају.**

**После тога ученицима задајем да користећи ову разгледницу као модел напишу сопствену разгледницу неком другу или другарици. Помажем им приликом писања, шетам кроз учионицу, гледам шта ученици пишу, исправљам веће грешке, али их истовремено похваљујем за уложени труд.**

**За домаћи задатак ученици треба да ураде вежбу 6 у Радној свесци.**

**Припрема за час бр. 24**

* **Школа: ......................................................**
* **Наставни предмет: италијански језик**
* **Разред и одељење: 5.**
* **Школска година: 2013/2014.**
* **Наставна тема: III *A Roma***
* **Наставна јединица: *Per sapere di più***
* **Тип часа: вежбање**
* **Наставне методе: рад на тексту, дијалошка, илустративна**
* **Облици рада: фронтални, индивидуални**
* **Наставна средства: Уџбеник, Радна свеска, CD**
* **Литература: *Amici 1* - Италијански језик за 5. pазред основне школе; *Amici 1* - Приручник за наставнике**
* **Корелација: географија и историја**
* **Циљеви и задаци часа:**
* **Образовни: упознавање ученика са културно-цивилизацијским елементима у вези са престоницом Италије – Римом и италијанском заставом**
* **Функционални: повезивање језичких са знањима из других школских предмета и проширивање опште културе ученика**
* **Васпитни: развијање позитивног става и толеранције према језику и култури народа чији се језик учи кроз упознавање знаменитости државе чији се језик учи – Италије, али и према сопственој култури**
* **Активности:**
* **Наставника: Упознаје ученике са највећим знаменитостима Рима и карактеристикама италијанске заставе, иницира дијалог у коме ученици треба да истакну знаменитости свог града и своје државе, поставља питања у вези са рецитацијом.**
* **Ученика: Слушају и читају текстове и рецитацију, одговарају на питања наставника, учествују у дијалогу.**

**Ток часа**

**Уводни део (5 минута)**

**На почетку часа, као и обично, са ученицима проверавам домаћи задатак у Радној свесци.**

**Главни део (25 минута)**

**Након прегледаног домаћег задатка, постављам ученицима питање: *Cosa sapete di Roma?* и помажем им да формулишу своје одговоре.**

**Тада им пуштам аудио-снимак који заједно слушамо, а потом ученици исти текст читају – по једну реченицу. Када ученици прочитају кратак текст о италијанској застави, тражим да претпоставе шта значе боје које се на њој налазе. Постоји више тумачења ових боја, најприхваћеније је следеће:**

* ***Color verde significa le pianure, bianco – le montagne e rosso – il sangue dei caduti.***

**Такође, подсећам ученике на причу о пици маргерити:**

* ***I colori delle bandiera italiana corrispondono a quelli della pizza margherita: verde è basilico, bianco il formaggio e rosso il pomodoro.***

**Постављам питања којима подстичем дијалог:**

* ***Qual è la capitale del nostro paese? Com’ è la bandiera del nostro paese?***
* ***Come si chiama la città dove viviamo? Quali sono i monumenti più famosi della nostra città? Dove si trovano?***

**Завршни део (15 минута)**

**У послeдњем делу часа ученицима пуштам песмицу *Girotondo*. Након што неколико ученика прочита по три – четири стиха песмице и проверим да су разумели њено значење, користим присуство великог броја речи које се односе на националну припадност у овој песмици да ученицима поставим питања попут:**

* ***Di che colore è la bandiera giapponese/americana/francese?***
* ***Qual è la capitale del Giappone/America/Francia?***

**За домаћи задатак ученици треба да ураде вежбе 7 и 8 у Радној свесци – да обоје заставе одређених земаља. На овај начин ученици ће обновити називе боја, подсетити се изгледа неких застава и развијати креативност.**

**Припрема за час бр. 25**

* **Школа: ......................................................**
* **Наставни предмет: италијански језик**
* **Разред и одељење: 5.**
* **Школска година: 2013/2014.**
* **Наставна тема: III *A Roma***
* **Наставна јединица: *Ripasso - 3ª unità***
* **Тип часа: систематизација**
* **Наставне методе: дијалошка, решавање проблема, *role-play***
* **Облици рада: индивидуални, у пару**
* **Наставна средства: Радна свеска, CD, цедуљице са ситуацијама за *role-play***
* **Литература: *Amici 1* - Италијански језик за 5. pазред основне школе; *Amici 1* - Приручник за наставнике**
* **Корелација: музичка култура**
* **Циљеви и задаци часа:**
* **Образовни: систематизација градива треће наставне јединице (установе у граду, прилози за место, комуникативне функције у вези са сналажењем на улици, бројеви од 16 до 20, боје)**
* **Функционални: међусобно повезивање градива и примена научене лексике у конкретним комуникативним ситуацијама**
* **Васпитни: приближавање Италији и италијанском језику и развијање толеранције према страним културама кроз слушање италијанске песме**
* **Активности:**
* **Наставника: Мотивише ученике, задаје задатке и поставља питања којима подстиче њихову активност, задаје ситуације за *role-play*, пушта снимак песме и коментарише је са ученицима.**
* **Ученика: Учествују у разговору са наставником, решавају задатке и одговарају на питања, драматизују задате комуникативне ситуације, слушају песму и допуњују текст исте, певају песму.**

**Ток часа**

**Уводни део (10 минута)**

**Након што погледам јесу ли сви ученици обојили заставе у радним свескама, тражим да ми неки од њих кажу које су боје на којој застави, нпр. *I colori della bandiera serba sono rosso, blu e bianco. I colori della bandiera brasiliana sono verde, giallo e azzurro.* (На овај начин ученици ће поновити називе боја, али и вежбати придеве везане за етнике, вероватно и научити неки нов.) ученицима задајем да ураде вежбу 5 у Радној свесци. Ова вежбица требало би да загреје ученике за даљи рад.**

**Главни део (25 минута)**

**Када проверимо вежбу у Радној свесци, ученицима делим цедуљице са ситуацијама за *role-play* који ће изводити у пару. На свакој цедуљи нацртана је мала мапа и на њој уцртана нека од установа у граду. Ученици треба да направе мини-дијалоге у којима један ученик тражи неко место у граду, а други га упућује на исто. Такође, ученици треба да искористе чињеницу што су илустрације у боји те да питају нпр. *Di che colore è la porta del palazzo?***

**Ученици имају два – три минута да се припреме за извођење ситуације, а потом један по један пар устаје или излази испред остатка одељења и изводи своју задату ситуацију.**

**Завршни део (10 минута)**

**У завршном делу часа ученици слушају песму *L'italiano* Тота Кутуња. Осим упознавања италијанске културе кроз једну од најпознатијих италијанских песама свих времена, циљ слушања ове песме може да буде и вежба слушања те из текста који дајем ученицима избацујем речи *italiano, finestra, amore, buongiorno, domenica*. Ове речи ученицима су познате па не би требало да имају проблема да их разумеју и упишу у текст. Након првог слушања са ученицима кратко коментаришем ову песму, а потом је пуштам поново и позивам ученике да је сви заједно певамо.**

**Припрема за час бр. 26**

* **Школа: ......................................................**
* **Наставни предмет: италијански језик**
* **Разред и одељење: 5.**
* **Школска година: 2013/2014.**
* **Наставна тема: IV *Buon Natale a tutti!***
* **Наставна јединица: *Buon Natale a tutti!***
* **Тип часа: обрада**
* **Наставне методе: рад на тексту, илустративна, дијалошка, решавање задатака**
* **Облици рада: фронтални, индивидуални**
* **Наставна средства: Уџбеник, Радна свеска, CD**
* **Литература: *Amici 1* - Италијански језик за 5. pазред основне школе; *Amici 1* - Приручник за наставнике**
* **Циљеви и задаци часа:**
* **Образовни: увођење назива зимских празника и начина честитања истих, назива зимских спортова и позива за учешће у њима, кућних љубимаца и бриге о њима**
* **Функционални: оспособљавање ученика за честитање празника, давање и примање позива за учешће у групној активности и изражавање допадања/недопадања**
* **Васпитни: истицање породичних вредности кроз причу о прослави празника у оквиру породице и наглашавање потребе за бригом о кућним љубимцима које имамо**
* **Активности:**
* **Наставника: Мотивише ученике, иницира разговор постављањем питања, објашњава нове речи и изразе, даје вежбе за проверу разумевања текста.**
* **Ученика: Учествују у разговору, одговарају на питања наставника, бележе нове речи и изразе, раде вежбу за проверу разумевања текста.**

**Ток часа**

**Уводни део (10 минута)**

**У фази мотивације приступамо фотографији са преградних страна Уџбеника. Са ученицима коментраишем фотографију прославе Нове године на тргу, али и илустрацију новогодишње јелке са поклонима. Кроз разговор уводим изразе за честитање (*Buon Natale, Buon Capodanno, Buone feste...*), изразе за годишња доба и опис времена (*inverno, fa freddo, nevica...*), као и нове лексеме за опис Божића и новогодишњих празника (*regalo, albero di Natale, palline, pupazzo di neve...*).**

**Главни део (25 минута)**

**Након фазе загревања, ученицима пуштам снимак дијалога из Уџбеника два пута. Као по обичају, први пут ученици само слушају дијалоге, други пут их прате у својим књигама. Након слушања прелазимо на анализу нових израза и структура из текста. Записујем на табли нове речи и изразе, посебну пажњу посвећујем изразу *Non ci posso credere* који записујем као целовиту структуру, изразима за позивање – *Vieni/Venite a pattinare!*, придеву *bravo* и његовом облику апсолутног суперлатива *bravissimo* у реченицама које изражавају одушевљење иако је овај облик придева ученицима већ познат јер их на тај начин похваљујем.**

**Код лексема попут *cibo, ciotola, vestitino* и сличних од ученика, као и увек, тражим да на основу контекста и илустрација покушају сами да закључе о значењу речи. Код реченице *Hai fame?* подсећам их на другу лекцију и реченицу *Ho fame!*, понављамо и глагол *chiamarsi* кроз питање *Come si chiama (il cane di Loretta)?***

**Када сам сигурна да су ученици овладали овим структурама и изразима, постављам им питања за проверу разумевања текста:**

* ***Che cosa regalano i genitori a Loretta?***
* ***Come si chiama il cane di Loretta?***
* ***Che tempo fa la notte di Natale?***
* ***Con chi va a spasso Loretta?***
* ***Chi è bravo a pattinare?***
* ***Che cosa porta la mamma a Fufi?***

**Завршни део (10 минута)**

**У последњем делу часа утврђујемо научене речи и изразе кроз спонтани дијалог о томе шта ученици воле да раде са Божић, имају ли кућне љубимце, како се они зову и слично.**