**Припрема за час бр. 27**

* **Школа: ......................................................**
* **Наставни предмет: италијански језик**
* **Разред и одељење: 5.**
* **Школска година: 2013/2014.**
* **Наставна тема: IV *Buon Natale a tutti!***
* **Наставна јединица: *Buon Natale a tutti!***
* **Тип часа: утврђивање**
* **Наставне методе: рад на тексту, илустративна, дијалошка, драматизација, решавање проблема**
* **Облици рада: индивидуални, групни, у пару**
* **Наставна средства: Уџбеник, CD**
* **Литература: *Amici 1* - Италијански језик за 5. pазред основне школе; *Amici 1* - Приручник за наставнике**
* **Циљеви и задаци часа:**
* **Образовни: утврђивање и проширивање израза за честитање празника и позив за учешће у групној активности и обнављање лексике са претходног часа кроз разговор о тексту и драматизацију истог**
* **Функционални: оспособљавање ученика за честитање празника, давање и примање позива за учешће у групној активности и изражавање допадања/недопадања**
* **Васпитни: истицање породичних вредности кроз причу о прослави празника у оквиру породице**
* **Активности:**
* **Наставника: Мотивише ученике, иницира разговор постављањем питања, задаје улоге за драматизацију и *role-play* у групи и пару.**
* **Ученика: Учествују у разговору, одговарају на питања наставника, драматизују текст са претходног часа, слушају изразе за честитање празника и позив за учешће у групној активности и репродукују их кроз *role-play*.**

**Ток часа**

**Уводни део (7-8 минута)**

**На почетку часа кроз дијалог са ученицима понављам кључне речи и изразе са претходног часа:**

* ***Che cosa regalano i genitori a Loretta?***
* ***Cosa le dicono?***
* ***Cosa mangia e beve Fufi?***
* ***Che tempo fa da loro?***
* ***Cosa fa Fabio?***
* ***È bravo a pattinare?***
* ***Cosa porta la mamma?***
* ***Com’è il vestitino per Fufi ?***

**Главни део (30 минута)**

**У вези са изразима за честитање и позивима на игру које смо имали у тексту обрађеном на претходном часу, ученицима пуштам снимак још неких начина за изражавање поменутих комуникативних целина (Уџбеник, 38. страна – *Auguri e inviti*). Након одслушаног кратког снимка од ученика тражим да у паровима изведу *role-play* по узору на дијалоге које су претходно чули. Сугеришем им да осим празника могу да честитају и рођендан, као и да промене место, односно активност на коју позивају своје другаре, нпр. *Ti va di venire a teatro / in discoteca / al concerto...? Vieni con me a pattinare / sciare / giocare?***

**Следећа активност поново је *role-play,* овога пута уместо класичне драматизације дијалога из текста (са 36. и 37. стране Уџбеника) ученицима задајем мало тежи задатак. Наиме, требало би да у групама „одглуме“ одређене ситуације из стрипа, али без гледања у књиге, већ по сећању. Будући да смо неколико пута поновили изразе из текста, требало би да су усвојили неке од израза. Наглашавам им да ово не треба да буде дословна репродукција, напротив, треба да покушају да кажу и својим речима, као и да понешто додају, уколико су за то у стању. Задајем им ситуације:**

* ***I genitori regalano un cane a Loretta.***
* ***Il cane deve mangiare.***
* ***Roberto e Fabio invitano Loretta ed Anna a pattinare.***
* ***Anna, Loretta e la mamma di Loretta sono a casa con Fufi.***

**Завршни део (7-8 минута)**

**У последњем делу часа ученицима исписујем на табли вежбу повезивања. Записујем речи и изразе које треба да повежу на основу значења. Парови речи и израза су нпр.: *cibo – ciotola, inverno – freddo, Buon Natale! – Grazie!, palline – albero di Natale.***

**Припрема за час бр. 28**

* **Школа: ......................................................**
* **Наставни предмет: италијански језик**
* **Разред и одељење: 5.**
* **Школска година: 2013/2014.**
* **Наставна тема: IV *Buon Natale a tutti!***
* **Наставна јединица: *Cosa ci vuole per una festa?***
* **Тип часа: обрада**
* **Наставне методе: рад на тексту, илустративна, дијалошка, решавање проблема**
* **Облици рада: фронтални, индивидуални**
* **Наставна средства: Уџбеник, Радна свеска**
* **Литература: *Amici 1* - Италијански језик за 5. pазред основне школе; *Amici 1* - Приручник за наставнике**
* **Циљеви и задаци часа:**
* **Образовни: усвајање структура *ci vuole* и *ci vogliono*, обнављање облика глагола *esserci* у презенту и проширивање лексике у вези са празницима и њиховом прославом**
* **Функционални: оспособљавање ученика за разговор на тему празника и прављење разлика између начина прославе појединих празника у Италији и код нас**
* **Васпитни: развијање толеранције према различитостима кроз упознавање нових празника и начина њихове прославе**
* **Активности:**
* **Наставника: Мотивише ученике, координише радом на часу, објашњава структуре *ci vuole* и *ci vogliono*, поставља питања у вези са илустрацијама и текстовима, подстиче ученике да говоре.**
* **Ученика: Читају и коментаришу текстове, записују нове речи, учествују у дијалогу одговарајући на питања наставника, раде вежбе у Радној свесци.**

**Ток часа**

**Уводни део (5 минута)**

**Питам ученике које празнике и прославе смо до сада помињали и на који начин се честитају. Требало би да се сете: *Natale, Capodanno, compleanno; Buon Natale/Capodanno/compleanno!, Auguri!, Tanti auguri!***

**Главни део (30 минута)**

**Након што се подсетимо назива празника и формула за честитање истих са претходног часа, са ученицима читам наслов лекције са 39. стране Уџбеника и коментаришемо га. Објашњавам им значење структуре *ci vuole* и одмах додајем и *ci vogliono.***

**Након што ученици прочитају кратке текстове о прославама и запишемо непознате речи, постављам им питања којима подстичем коментарисање илустрација, запажање неких детаља, опис ситуације:**

* ***Cosa c’è in cima all’albero di Natale?***
* ***E sotto l’albero?***
* ***Cosa c’è sul tavolino?***
* ***Quante persone ci sono nella seconda foto?***
* ***Di che colore sono le uova di cioccolato?***

**Након овог разговора, отпочињемо и разговор на тему прославе поменутих празника код нас. Постављам питања којима наводим ученике да уоче разлике између прославе празника у Србији и у Италији, подсећам их и на разлике у датумима празника:**

* ***Come festeggi tu queste feste? Dove? Con chi? Chi inviti?***
* ***Quali sono le differenze tra le feste italiane e le feste serbe?***
* ***Quali sono le feste più popolari da noi? Quando si festeggiano?***

**Завршни део (10 минута)**

**У последњем делу часа ученици утврђују усвојена знања кроз вежбе 2 и 4 на 23. страни Радне свеске.**

**За домаћи задатак ученици треба да нацртају како прослављају свој омиљени зимски празник и да га укратко опишу користећи речи и изразе које смо научили на овом и претходним часовима.**

**Припрема за час бр. 29**

* **Школа: ......................................................**
* **Наставни предмет: италијански језик**
* **Разред и одељење: 5.**
* **Школска година: 2013/2014.**
* **Наставна тема: IV *Buon Natale a tutti!***
* **Наставна јединица: *Le stagioni e i mesi dell’anno***
* **Тип часа: обрада/вежбање**
* **Наставне методе: рад на тексту, илустративна, дијалошка, решавање проблема**
* **Облици рада: фронтални, индивидуални**
* **Наставна средства: Уџбеник, Радна свеска, CD**
* **Литература: *Amici 1* - Италијански језик за 5. pазред основне школе; *Amici 1* - Приручник за наставнике**
* **Циљеви и задаци часа:**
* **Образовни: усвајање назива годишњих доба и месеци, увођење начина исказивања датума и временских прилика, повезивање са знањима о празницима**
* **Функционални: оспособљавање ученика за временско смештање радње о којој говоре или пишу**
* **Васпитни: неговање позитивног става према италијанском језику и према учењу страних језика уопште**
* **Активности:**
* **Наставника: Мотивише ученике, координише радом на часу, задаје задатке и прати ток њихове израде, поставља питања, одговара на питања ученика уколико их има.**
* **Ученика: Раде задате задатке, одговарају на питања наставника, постављају питања уколико им несшто није јасно.**

**Ток часа**

**Уводни део (5 минута)**

**На самом почетку часа скупљам домаће задатке које ћу код куће прегледати.**

**Пошто ће на данашњем часу ученици научити називе месеци у години и годишњих доба, враћамо се мало уназад и подсећамо се назива дана у недељи, као и делова дана. Осим набрајања дана, постављам и питања попут:**

* ***Qual è il tuo giorno preferito?***
* ***Quali sono i giorni del fine settimana?***

**Главни део (30 минута)**

**Посматрам са ученицима илустрације годишњих доба на 40. страни Уџбеника. Најпре тражим да их опишу реченицама попут: *C'è il mare, Nevica, C'è un ragazzo con l'ombrello, C’è il sole...* Након тога проверавам да ли је ученицима јасно која реч означава које годишње доба. Након што то запишемо, задајем им да ураде задатак у својим књигама – прво да допуне реченице називима годишњих доба у односу на дати опис, а затим да бројеве реченица повежу са илустрацијама годишњих доба. У реченицама се појављују и одређени изрази за исказивање временских прилика на које ученицима скрећем пажњу иако ће они касније бити детаљније обрађени.**

**Након ове активности ученицима пуштам аудио-снимак са називима месеци како би чули правилан изговор који потом увежбавамо кроз дијалог:**

* ***Quando è il tuo compleanno?***
* ***Quando si festeggia Natale in Serbia? E in Italia?***
* ***Quando inizia la scuola?***
* ***Quando di solito vai al mare?***

**Током разговора о датуму рођендана и прославе празника ученицима помажем приликом изражавања датума будући да ће томе тек касније бити посвећено више пажње и да ученици нису још увек учили бројеве преко 20. Ипак, ово је добра прилика да антиципирају поменуто градиво.**

**Завршни део (10 минута)**

**У последњем делу часа ученици раде прво вежбу 5 у Радној свесци којом систематизују називе месеци у односу на називе годишњих доба, а потом и вежбу 3 кроз коју се подсећају назива празника и повезују их са називима годишњих доба у којима се славе.**

**Припрема за час бр. 30**

* **Школа: ......................................................**
* **Наставни предмет: италијански језик**
* **Разред и одељење: 5.**
* **Школска година: 2013/2014.**
* **Наставна тема: IV *Buon Natale a tutti!***
* **Наставна јединица: *Esercizi di ascolto, lettura e produzione scritta***
* **Тип часа: вежбање**
* **Наставне методе: рад на тексту, илустративна, дијалошка, решавање проблема**
* **Облици рада: индивидуални**
* **Наставна средства: Уџбеник, Радна свеска, CD**
* **Литература: *Amici 1* - Италијански језик за 5. pазред основне школе; *Amici 1* - Приручник за наставнике**
* **Циљеви и задаци часа:**
* **Образовни: утврђивање претходно усвојене лексике и језичких структура кроз вежбе слушања и писања, усвајање правила о писању и изговору диграма *gi*, *ge* и триграма *gia*, *gio*, *giu***
* **Функционални: оспособљавање ученика за издвајање релевантних информација и разумевање усменог говора, као и за писање честитке на италијанском језику**
* **Васпитни: неговање социјалних вештина ученика кроз разговор о поклањању за Нову годину и писању новогодишњих и божићних честитки драгим особама**
* **Активности:**
* **Наставника: Мотивише ученике, координише радом на часу, пушта снимке дијалога, поставља питања у вези са одслушаним дијалозима и прочитаном честитком, надгледа писање честитке и помаже ученицима приликом писања, истиче правило о писању и изговору диграма *gi*, *ge* и триграма *gia*, *gio*, *giu.***
* **Ученика: Описују фотографију, слушају дијалоге, раде задатак, читају честитку, одговарају на питања наставника, пишу сопствену честитку, слушају и читају речи. Допуњују речи у Радној свесци.**

**Ток часа**

**Уводни део (5 минута)**

**На самом почетку часа ученицима враћам прегледане домаће задатке и кратко их коментаришем, похваљујем најбоље радове.**

**Како бих ученицима олакшала вежбу слушања која следи, од њих тражим да опишемо илустрацију на 41. страни Уџбеника. Понављамо речи попут *albero di Natale, regali, palline, pattini, video gioco, macchina fotografica, telefonino*.**

**Главни део (30 минута)**

**Након што се уверим да су се ученици подсетили неопходних речи, објашњавам им њихов задатак – да на цедуљицу поред поклона упишу чији је то поклон и пуштам им аудио-снимак. Снимак пуштам два пута, не више будући да захтев није много тежак.**

**Када проверимо и упоредимо одговоре, кратко коментаришемо дијалоге, питам их који би од поменутих поклона највише волели да добију. Такође, питам их шта значе слова на огрлицама које носе наши другари из Уџбеника. У питању су њихови иницијали. Тражим да ми свако каже почетно слово свог имена, односно слово које би носио на огрлици. На овај начин подсећамо се и слова италијанског алфабета.**

**Након ове активности, ученицима говорим да у себи прочитају честитку са 22. стране Радне свеске. Постављам питања којима проверавам јесу ли разумели садржај честитке, а потом им задајем да, користећи дату честитку као узор, и сами покушају да напишу новогодишњу, однсоно божићну честитку. Шетам кроз учеионицу и помажем ученицима, подстичем их да буду што креативнији у писању. Када заврше, неки од ученика читају своје честитке.**

**Завршни део (10 минута)**

**У последњем делу часа ученици би требало формално да усвоје правило о писању и изговору диграма *gi*, *ge* и триграма *gia*, *gio*, *giu* иако поменуте групе гласова ученици већ без већих потешкоћа читају и изговарају јер су та правила спонтано и несвесно усвојили слушајући језик. Пуштам им снимак речи, а потом тражим да прочитају задате речи. Последња активност на овом часу је допуњавање речи поменутим диграмима и триграмима у вежби 6 у Радној свесци.**

**Припрема за час бр. 31**

* **Школа: ......................................................**
* **Наставни предмет: италијански језик**
* **Разред и одељење: 5.**
* **Школска година: 2013/2014.**
* **Наставна тема: IV *Buon Natale a tutti!***
* **Наставна јединица: *Per sapere di più***
* **Тип часа: вежбање**
* **Наставне методе: рад на тексту, илустративна, дијалошка**
* **Облици рада: фронтални, индивидуални**
* **Наставна средства: Уџбеник, CD**
* **Литература: *Amici 1* - Италијански језик за 5. pазред основне школе; *Amici 1* - Приручник за наставнике**
* **Корелација: верска настава**
* **Циљеви и задаци часа:**
* **Образовни: систематизација знања о италијанским празницима, упознавање датума прославе још неких италијанских празника, као и начина прославе Божића у Италији**
* **Функционални: оспособљавање ученика за вођење кратког разговора на тему празника и њихове прославе**
* **Васпитни: развијање толеранције према страним културама кроз упознавање обичаја Италијана, неговање позитивног става према италијанском језику**
* **Активности:**
* **Наставника: Мотивише ученике, координише радом на часу, подсећа ученике на начин прославе неких празника и упознаје их са новима, подстиче дијалог, пушта ученицима снимак рецитације.**
* **Ученика: Разговарају о датумима и начинима прославе италијанских празника, упоређују их са српским празницима и обичајима, коментаришу илустрације, слушају и читају рецитацију о Новој години.**

**Ток часа**

**Уводни део (5 минута)**

**На почетку часа подсећамо се укратко италијанских празника које смо на претходним часовима помињали и начина њихове прославе.**

**Главни део (30 минута)**

**Пре слушања аудио-снимка, као и обично, прво описујемо илустрације у Уџбенику. На овај начин ученици обнављају и проширују лексику. Требало би да се сами сете речи попут *uova di cioccolato, tricolore, albero di Natale, regali, maschere*, а ја им говорим речи као што су *fuochi d’artificio, candele, calza, scopa*. Након што опишемо илустрације, пуштам им снимак. Читамо датуме празника и покушавамо да о сваком кажемо што више знамо. Објашњавам им шта су празници *Ognissanti* и *Befana*, посебно истичем Богојављење као дечији празник, причам им о легенди о вештици која доброј деци доноси слаткише, а неваљалој оставља комад угља.**

**У тексту испод илустрација празника описује се начин прославе Божића у Италији. Објашњавам им од чега се праве и каквог су укуса типични божићни слаткиши – *panettone* и *torrone*.**

**Постављам ученицима питања којима их наводим на упоређивање италијанских и српских празника:**

* ***Qual è la festa più grande in Serbia?***
* ***Come si festeggia?***
* ***Quando è il Natale da noi?***
* ***Cosa ti regalano? Cosa regali tu agli altri?***

**Завршни део (10 минута)**

**Последњих десетак минута часа посвећујемо рецитацији Ђанија Родарија – *Filastrocca di Capodanno*. Пуштам ученицима снимак рецитације коју потом коментришемо без улажења у детаље. Неколико ученика чита рецитацију, а говорим им и да ко жели може да је научи напамет, за шта ће, наравно, бити награђен.**

**За домаћи задатак ученици треба да ураде веома интересантну вежбу 7 на 25. страни Радне свеске.**

**Припрема за час бр. 32**

* **Школа: ......................................................**
* **Наставни предмет: италијански језик**
* **Разред и одељење: 5.**
* **Школска година: 2013/2014.**
* **Наставна тема: IV *Buon Natale a tutti!***
* **Наставна јединица: *Ripasso - 4ª unità***
* **Тип часа: систематизација**
* **Наставне методе: дијалошка, лудичке активности**
* **Облици рада: индивидуални, групни**
* **Наставна средства: Радна свеска, CD**
* **Литература: *Amici 1* - Италијански језик за 5. pазред основне школе; *Amici 1* - Приручник за наставнике**
* **Корелација: музичка култура**
* **Циљеви и задаци часа:**
* **Образовни: систематизација градива четврте наставне јединице и повезивање са претходно усвојеним садржајима**
* **Функционални: повезивање и обнављање стечених знања пред писмену проверу**
* **Васпитни: одржавање мотивације за учење италијанског језика кроз занимљиве активности попут игре и слушање италијанске музике и развијање такмичарског духа уз поштовање фер-плеја**
* **Активности:**
* **Наставника: Мотивише ученике, координише радом на часу, проверава са ученицима домаћи задатак, контролише играње игре, награђује победнике, пушта ученицима песму и пева заједно са њима.**
* **Ученика: Проверавају домаће задатке, учествују у квизу, труде се да дају што више тачних одговора, слушају и певају песму Тицијана Фера.**

**Ток часа**

**Уводни део (7-8 минута)**

**У првом делу часа са ученицима проверавам домаћи задатак у Радној свесци. Требало је да, кристећи легенду испод текста, илустрације замене речима и добију причу коју сада читамо и коментаришемо. Постављам им питања у вези са текстом који смо прочитали:**

* ***Che tempo fa in primavera? E in autunno?***
* ***Quando si va al mare?***
* ***Quando nevica? Cosa fanno i bambini quando nevica?***

**Главни део (30 минута)**

**У главном делу часа ученици на веома занимљив начин понављају градиво из ове, али и претходних наставних јединица. У питању је квиз. Ученике делим у три групе – сваки ред клупа је једна група. По потреби премештам неке од ученика. Додељујем улоге као што су „судија“ (*arbitro*) који прати регуларност квиза и „записничар“ (*notaio*) који бележи на табли поене. Јасно дефинишемо правила игре. Постављам питања једној групи, уколико не зна одговор, питање постављам и другој, односно трећој групи, све док не добијемо одговор. Свака група има капитена који даје коначне одговоре након што се претходно сви чланови групе сложе око одговора. Ученици треба да затворе уџбенике, радне свеске и своје свеске. Питања за квиз налазе се на 26. и 27. страни у Радној свесци, али имам припремљена и додатна питања за случај да на ова ученици брзо одговоре.**

**Победничка група бива награђена.**

**Завршни део (7-8 минута)**

**У последњем делу часа ученицима делим текст песме *Perdono* Тицијана Фера како би могли да прате, а потом и певају песму. Подсећам их да је то певач чију је сличицу Грација добила у 2. лекцији. Песму слушају два пута.**

**На самом крају часа ученике подсећам да ће следећег часа радити тест те да код куће обнове градиво.**

**Припрема за час бр. 33**

* **Школа: ......................................................**
* **Наставни предмет: италијански језик**
* **Разред и одељење: 5.**
* **Школска година: 2013/2014.**
* **Наставна тема: IV *Buon Natale a tutti!***
* **Наставна јединица: *Test***
* **Тип часа: провера**
* **Наставне методе: писане вежбе**
* **Облици рада: индивидуални**
* **Наставна средства: штампани тестови**
* **Литература: *Amici 1* - Италијански језик за 5. pазред основне школе; *Amici 1* - Приручник за наставнике**
* **Циљеви и задаци часа:**
* **Образовни: провера познавања градива треће и четврте наставне јединице уз повезивање са претходним знањима**
* **Функционални: примена стечених знања на конкретним примерима**
* **Васпитни: развијање самокритичности код ученика**
* **Активности:**
* **Наставника: Обезбеђује дисциплину током израде теста, дели тестове ученицима, појашњава упутства за израду задатака, скупља тестове и коментарише их са ученицима на крају часа.**
* **Ученика: Раде тест, питају наставника уколико им нешто није јасно, на крају часа коментаришу са наставником обим и тежину теста који су радили, као и оно што им је представљало највећу потешкоћу приликом израде теста.**

**Ток часа**

**Уводни део (5 минута)**

**Делим ученицима тестове и појашњавам упутства за израду задатака.**

**Главни део (35 минута)**

**Ученици раде тест. Неки од могућих задатака су:**

***Scrivi questi numeri in lettere:***

***18 - \_\_\_\_\_\_\_\_\_\_\_\_\_ 14 - \_\_\_\_\_\_\_\_\_\_\_\_\_\_ 16 - \_\_\_\_\_\_\_\_\_\_\_\_\_\_\_\_ 20 - \_\_\_\_\_\_\_\_\_\_\_\_\_\_\_\_\_***

***Collega!***

***panettone Compleanno***

***maschera***

***torrone Natale***

***uovo di cioccolato***

***torta Carnevale***

***palloncini***

***albero Pasqua***

***Rispondi!***

1. ***Di che colore è il sole?***
2. ***Quali mesi ci sono in primavera?***
3. ***Dove vai a vedere una partita di calcio?***
4. ***Quali sono i colori della bandiera italiana?***
5. ***Quando si festeggia il Natale in Italia?***

***Vero o falso?***

* ***D’inverno nevica.***
* ***Gli italiani festeggiano la Pasqua in autunno.***
* ***In settembre, ogni anno c’è il Carnevale.***
* ***D’estate non c’è più la scuola.***

**Завршни део (5 минута)**

**Скупљам тестове и коментаришем са ученицима да ли им је било тешко, који задатак им је био најтежи, јесу ли задовољни урађеним, какве оцене очекују и слично.**

**Припрема за час бр. 34**

* **Школа: ......................................................**
* **Наставни предмет: италијански језик**
* **Разред и одељење: 5.**
* **Школска година: 2013/2014.**
* **Наставна тема: IV *Buon Natale a tutti!***
* **Наставна јединица: *Auguri***
* **Тип часа: вежбање**
* **Наставне методе: дијалошка, лудичке активности**
* **Облици рада: индивидуални**
* **Наставна средства: материјал за израду честитки**
* **Литература: *Amici 1* - Италијански језик за 5. pазред основне школе; *Amici 1* - Приручник за наставнике**
* **Корелација: ликовна култура**
* **Циљеви и задаци часа:**
* **Образовни: израда новогодишњих и божићних честитки на италијанском језику**
* **Функционални: конкретна примена стечених знања – израда честитки за породицу или другаре**
* **Васпитни: неговање позитивног става према учењу италијанског језика кроз занимљиве активности и пријатну атмосферу на часу**
* **Активности:**
* **Наставника: Враћа ученицима тестове, образлаже оцене, предлаже закључне оцене за полугодиште и коментарише их.**
* **Ученика: Праве новогодишње и божићне честитке на италијанском језику за своје другаре или чланове породице, они који су незадовољни предложеном оценом за полугодиште покушавају да је поправе.**

**Ток часа**

**Уводни део (10 минута)**

**Враћам ученицима прегледане тестове, појединачно образлажем оцене и уписујем их у дневник.**

**Главни део (30 минута)**

**Пошто је последњи час у полугодишту, ученици се опуштају кроз креативан рад у ком ће применити стечена знања у вези са писањем честитке на италијанском језику. Ученици цртају и боје божићне и новогодишње мотиве, а потом пишу честитке које ће поклонити својим драгим особама.**

**Док ученици ово раде, предлажем закључне оцене и образлажем их. Ученици који нису задовољни својом оценом а проценим да има елемената за вишу оцену добијају прилику да поправе оцену на истом часу док остали цртају и исписују своје честитке.**

**Завршни део (5 минута)**

**На крају часа гледам и похваљујем честитке које су ученици направили и на италијанском језику им желим да лепо проведу распуст и све празнике током њега.**