**Припрема за час бр. 47**

* **Школа: ......................................................**
* **Наставни предмет: италијански језик**
* **Разред и одељење: 5.**
* **Школска година: 2013/2014.**
* **Наставна тема: VI *Congratulazioni, ragazzo!***
* **Наставна јединица: *I numeri da 31 a 100; Che ore sono?***
* **Тип часа: обрада/вежбање**
* **Наставне методе: рад на тексту, дијалошка, решавање проблема, лудичке активности**
* **Облици рада: фронтални, индивидуални, у пару**
* **Наставна средства: Уџбеник, Радна свеска, CD; зидни часовник**
* **Литература: *Amici 1* - Италијански језик за 5. pазред основне школе; *Amici 1* - Приручник за наставнике**
* **Циљеви и задаци часа:**
* **Образовни: обнављање бројева до 30, усвајање бројева од 31 до 100; усвајање начина исказивања времена на часовнику (цео и пола сата)**
* **Функционални: оспособљавање ученика за постављање питања и давање обавештења о времену на часовнику**
* **Васпитни: неговање позитивног става према италијанском језику; истицање важности учтивог обраћања приликом постављања питања о времену на часовнику**
* **Активности:**
* **Наставника: Координише радом на часу, иницира дијалог, пушта аудио-снимак са бројевима, подсећа на правило о губљењу самогласника, указује ученицима на начине исказивања времена на часовнику, надгледа рад у пару и исправља грешке.**
* **Ученика: Учествују у дијалогу, одговарају на питања наставника, понављају познате и слушају нове бројеве, записују задате бројеве, у пару постављају питања увези са временом на часовнику и одговарају на њих.**

**Ток часа**

**Уводни део (7-8 минута)**

**На самом почетку часа проверавамо домаћи задатак у Радној свесци и тиме обнављамо комуникативне структуре усвојене на претходном часу. Потом од ученика тражим да поновимо бројеве од 0 до 30. Неколико бројева записујем и на табли како би се ученици подсетили начина њиховог писања, посебно код оних бројева код којих постоји нека специфичност и где ученици често греше (нпр. *quattordici, sedici, diciotto, diciannove, ventuno, ventitré*)**

**Главни део (35 минута)**

**Након обнављања ученицима пуштам снимак са бројевима. Записујемо називе десетица и скрећем им пажњу на губљење крајњег вокала *а* код спајања са бројевима који почињу самогласником, што смо већ имали прилике да видимо код бројева *ventuno* и *ventotto*.**

**Како бисмо додатно увежбали бројеве, ученици излазе до табле и имају задатак или да изговоре и запишу број који је написан цифрама или да цифрама забележе број који наставник изговори. Овај део часа требало би да траје око петнаест минута.**

**Следећи део часа посвећен је исказивању времена на часовнику. На табли записујем питање *Che ore sono?* и уз помоћ великог часовника на којем померам казаљке по потреби показујем ученицима како се каже колико је сати. Скрећем им пажњу на женски род и употребу члана, као и на разлику у броју глагола *essere*, уводим именице *mezzogiorno* и *mezzanotte* и подсећам ученике да питање увек треба почети са *scusa* или *scusi*.**

**Следеће питање које записујем је *A che ora...?* и увежбавам са ученицима одговоре на ово питање постављањем питања попут:**

* ***A che ora comincia la nostra lezione?***
* ***A che ora finisce?***
* ***A che ora pranzi?***
* ***A che ora vai a scuola?***
* ***A che ora guardi la TV?***

**Након давања примера и записивања поменутих конструкција на табли, сто би требало да траје око десет минута, ученици у паровима увежбавају исказивање уз помоћ поменутог часовника. Један ученик намести казаљке и постави питање другом *Che ore sono?* или *A che ora ci vediamo?* а други одговара на постављено питање.**

**Завршни део (2-3 минута)**

**Задајем домаћи задатак – вежбе 5, 6 и 7 у Радној свесци. Код 6. задатка ученици треба само да допуне текст, други део вежбе радићемо на следећем часу.**

**Припрема за час бр. 48**

* **Школа: ......................................................**
* **Наставни предмет: италијански језик**
* **Разред и одељење: 5.**
* **Школска година: 2013/2014.**
* **Наставна тема: VI *Congratulazioni, ragazzo!***
* **Наставна јединица: *Esercizi di ascolto, lettura e produzione scritta***
* **Тип часа: вежбање**
* **Наставне методе: рад на тексту, дијалошка, решавање проблема, писане вежбе**
* **Облици рада: индивидуални**
* **Наставна средства: Уџбеник, Радна свеска, CD**
* **Литература: *Amici 1* - Италијански језик за 5. pазред основне школе; *Amici 1* - Приручник за наставнике**
* **Циљеви и задаци часа:**
* **Образовни: утврђивање лексике у вези са одећом, бројевима и исказивањем времена на часовнику кроз вежбе слушања и писања; развијање вештине разумевања слушањем; увежбавање писменог изражавања и систематизовање правила писања и изговора фонеме *S* између вокала**
* **Функционални: оспособљавање ученика за разумевање дијалога и писану продукцију на италијанском језику**
* **Васпитни: неговање позитивног става према италијанском језику**
* **Активности:**
* **Наставника: Координише радом на часу, проверава са ученицима домаћи задатак, иницира дијалог којим подстиче обнављање градива, пушта снимак дијалога и проверава одговоре ученика, задаје вежбу писања, помаже ученицима да изведу правило о изговору фонеме *S* између вокала.**
* **Ученика: Учествују у дијалогу, одговарају на питања наставника, проверавају и исправљају домаћи задатак, слушају дијалоге и одговарају на питања, описују свој типичан дан на основу датог модела и уз помоћ наставника, изводе правило о изговору фонеме *S.***

**Ток часа**

**Уводни део (10 минута)**

**После уобичајеног поздрављања ученика и питања *Tutti presenti?* питам ученике:**

* ***Ragazzi, che data è oggi?***
* ***E che ore sono?***

**Проверавамо потом домаћи задатак у Радној свесци. Постављам и додатна питања у вези са онима из задатака те овај део часа у виду обнављања траје око десет минута.**

**Главни део (25 минута)**

**На основу текстова из 5. и 6. задатка и уз помоћ понуђених речи и конструкција од ученика тражим да напишу кратак састав у којем ће описати један свој типичан дан. За ову активност имају десетак минута на располагању, након тога ученици који желе читају своје радове, а остале скупљам како бих их код куће прегледала и исправила грешке. Похваљујем све ученике за труд.**

**У следећем делу часа ученици слушају снимак четири дијалога и одговарају на питања у вези са њима. Као и обично, пре првог слушања ученике питам да опишу шта је на фотографијама, што би требало да им олакша разумевање дијалога. Ов је уједно згодна прилика и да обновимо називе одевних предмета и боја тако што им постављам питања:**

* ***Com'è vestita Anna? E Loretta?***
* ***Dove sono Caterina e Grazia e come sono vestite?***

**Након два до три слушања дијалога заједно проверавамо одговоре и коментаришемо их.**

**Завршни део (10 минута)**

**У последњем делу часа ученици треба да изведу формално правило о изговору фонеме *S* између вокала (како се чита када је *doppia S*, а како када је само једно *S*). Ученици ова правила углавном усвоје спонтано слушајући и читајући, али у оквиру рубрике *Impariamo a leggere e scrivere!* имају прилику да на већем броју примера потврде своја знања и претпоставке. Пуштам им снимак речи које су исписане, а неке од њих и илустроване на 63. страни Уџбеника, а након тога их ученици понављају и читају и понуђене речи којих нема на аудио-снимку. На самом крају радимо и вежбу 8 из Радне свеске. Пуштам ученицима снимак, а они записују речи које су чули, које потом заједно проверавамо.**

**Припрема за час бр. 49**

* **Школа: ......................................................**
* **Наставни предмет: италијански језик**
* **Разред и одељење: 5.**
* **Школска година: 2013/2014.**
* **Наставна тема: VI *Congratulazioni, ragazzo!***
* **Наставна јединица: *Dire Italia è dire moda?***
* **Тип часа: вежбање**
* **Наставне методе: рад на тексту, дијалошка, илустративна**
* **Облици рада: фронтални, индивидуални, групни**
* **Наставна средства: Уџбеник, CD, модни часописи**
* **Литература: *Amici 1* - Италијански језик за 5. pазред основне школе; *Amici 1* - Приручник за наставнике**
* **Циљеви и задаци часа:**
* **Образовни: утврђивање лексике у вези са одећом и проширивање знања о италијанској моди; увежбавање читања, упознавање са бајком на италијанском језику**
* **Функционални: оспособљавање ученика за описивање модних комбинација и за изражавање мишљења и става о моди, одевању и сличним темама**
* **Васпитни: неговање толеранције код ученика, приближавање италијанске културе ученицима, развијање разумевања за поједине карактеристике италијанског народа као што је однос према моди**
* **Активности:**
* **Наставника: Координише радом на часу, подстиче дијалог и изношење мишљења, поставља питања ученицима, дели часописе и задаје активности за групни рад, уводи нове речи за лакше разумевање бајке, исправља грешке приликом читања.**
* **Ученика: Учествују у дијалогу, одговарају на питања наставника, слушају и читају текстове, описују модне комбинације из Уџбеника и из модних часописа, дискутују на тему моде, одевања, модних креатора и сл.**

**Ток часа**

**Уводни део (5 минута)**

**Увод у данашњу тему часа нема потребе да буде опширан будући да ученици већ владају лексиком и да смо на тему одевања већ разговарали. Записујем на табли реч *MODA* и питам ученике:**

* ***Che cos'è la moda?***
* ***La segui?***
* ***Ti piace l’alta moda o sei un tipo sportivo?***
* ***Quali stilisti italiani conosci?***
* ***Conosci alcuni stilisti serbi? Quali?***

**Главни део (30 минута)**

**После кратког увода ученицима пуштам аудио-снимак текста који потом коментраишемо. Тражим од ученика да опишу приложене фотографије, питам која им се одевна комбинација највише допада и зашто.**

**Делим ученике у мање групе и свакој групи дајем одређени број фотографија исечених из модних часописа. Од њих тражим да их опишу, али и да дају коментаре у вези са њима. Међу фотографијама се налази и доста реклама за различите модне куће те питам ученике чије им се креације највише допадају, шта би од тога они носили и сл.**

**После приче о моди прелазимо на бајку *I vestiti nuovi dell'imperatore*. Већ на основу илустрације ученици ће моћи да закључе о којој је бајци реч – „Царево ново одело“. Пре слушања уводим неколико лексема који би могли ученицима да отежају разумевање, а то није пожељно. Када одслушају снимак бајке, постављам питања у вези са њом и коментаришемо је.**

**Завршни део (10 минута)**

**У последњем делу часа ученици увежбавају читање и правилну интонацију. Читају текст у вези са италијанском модом, као и бајку. Сваки ученик чита по реченицу до две, у зависности од њихове дужине.**

**Припрема за час бр. 50**

* **Школа: ......................................................**
* **Наставни предмет: италијански језик**
* **Разред и одељење: 5.**
* **Школска година: 2013/2014.**
* **Наставна тема: VI *Congratulazioni, ragazzo!***
* **Наставна јединица: *Ripasso - 6ª unità***
* **Тип часа: систематизација**
* **Наставне методе: дијалошка, решавање проблема, лудичке активности**
* **Облици рада: индивидуални**
* **Наставна средства: унапред припремљена питања и задаци на цедуљицама**
* **Литература: *Amici 1* - Италијански језик за 5. pазред основне школе; *Amici 1* - Приручник за наставнике**
* **Корелација: музичка култура**
* **Циљеви и задаци часа:**
* **Образовни: систематизација градива шесте наставне јединице и обнављање градива из претходних наставних јединица кроз игровне активности**
* **Функционални: оспособљавање ученика за конкретну примену стечених знања**
* **Васпитни: развијање здравог такмичарског духа код ученика**
* **Активности:**
* **Наставника: Представља ученицима правила „игре“, прати њен ток, награђује тачне одговоре, пушта песму по избору ученика и пева је са њима.**
* **Ученика: Учествују у „игри“, одговарају на питања и раде задатке које „извуку“, труде се да скупе што више поена – бомбона, слушају и певају песму.**

**Ток часа**

**Уводни део (5 минута)**

**Износим ученицима правила игре која следи – један по један ученик излази и извлачи цедуљицу на којој је питање или задатак. Уколико тачно одговре – усмено или писмено (на табли) добијају поен у виду бомбоне. Поене скупљају, односно не једу бомбоне до краја игре када их сабирамо и проглашавамо победника.**

**Главни део (35 минута)**

**Ученици играју игру по описаним упутствима. На цедуљицама су питања и задаци попут следећих:**

* ***Cosa indossi oggi?***
* ***Che ore sono adesso?***
* ***A che ora finisce la scuola?***
* ***Scrivi il numero 78!***
* ***Leggi queste parole ad alta voce: casa, cassa, mese.***
* ***Cosa indossi quando vai in discoteca?***
* ***Per che cosa è conosciuta la Piazza di Spagna?***
* ***Che data sarà domenica?***
* ***Che cosa ti piace mangiare?***
* ***Qual è il tuo colore preferito?***
* ***Qual è la festa religiosa più importante in Serbia e quando si festeggia?***
* ***Quando è il tuo compleanno?***
* ***Qual è la capitale dell’Italia?***
* ***Quali sono gli stilisti italiani che conosci? Indica almeno tre.***
* ***Quanti anni ha tuo padre?***

**По завршетку игре ученици броје освојене бомбоне – постигнуте поене и проглашавамо победника који добија и петицу.**

**Завршни део (5 минута)**

**У последњем делу часа ученици бирају песму коју смо раније слушали, а која им се посебно допала те је поново слушамо и сви заједно певамо.**

**Припрема за час бр. 51**

* **Школа: ......................................................**
* **Наставни предмет: италијански језик**
* **Разред и одељење: 5.**
* **Школска година: 2013/2014.**
* **Наставна тема: VI *Congratulazioni, ragazzo!***
* **Наставна јединица: *Припрема за писмени задатак***
* **Тип часа: утврђивање**
* **Наставне методе: дијалошка, решавање проблема, писане вежбе**
* **Облици рада: индивидуални**
* **Наставна средства: унапред припремљена питања и задаци**
* **Литература: *Amici 1* - Италијански језик за 5. pазред основне школе; *Amici 1* - Приручник за наставнике**
* **Циљеви и задаци часа:**
* **Образовни: утврђивање градива (бројеви до 100, сати, одећа, прехрамбене намирнице, дауми, називи чланова породице, културолошки садржаји) у циљу припреме за писмени задатак**
* **Функционални: оспособљавање ученика за конкретну примену стечених знања**
* **Васпитни: неговање позитивног става према учењу италијанског и страних језика уопште**
* **Активности:**
* **Наставника: Поставља ученицима питања и задаје задатке које раде на табли и у својим свескама како би се припремили за писмени задатак.**
* **Ученика: Одговарају на питања и раде задатке на табли и у свескама, питају наставника уколико им нешто није јасно.**

**Ток часа**

**Уводни део (5 минута)**

**Ученицима говорим шта ће бити на писменом задатку који ће радити следећег часа.**

**Главни део (10 минута)**

**На табли исписујем вежбе сличне онима које ће бити на писменом задатку, ученици излазе и раде их, исправљам грешке и коментаришемо их заједно. Типови задатака су попут оних које иначе радимо на часу у оквиру вежбања или код куће за домаћи задатак, никако другачији.**

**Примери задатака:**

***Rispondi!***

1. ***Buon appetito!***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

1. ***Cosa dici quando i tuoi genitori tornano a casa?***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

1. ***Cosa dici quando il tuo amico vince un premio?***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***Categorie. Scrivi le parole!***

***pomodoro, maglietta, zio, sorella, mela, tuta, insalata, nonna, gonna, arancia, piselli, camicia, mandarino, cugino***

***famiglia –***

***frutta –***

***verdura –***

***vestiti -***

***Scrivi questi numeri!***

***46 –***

***53 –***

***88 –***

**Завршни део (10 минута)**

**Исписујем неколико задатака које ученици треба да ураде код куће како би додатно провежбали ово градиво.**

**Припрема за час бр. 52**

* **Школа: ......................................................**
* **Наставни предмет: италијански језик**
* **Разред и одељење: 5.**
* **Школска година: 2013/2014.**
* **Наставна тема: VI *Congratulazioni, ragazzo!***
* **Наставна јединица: *Писмени задатак***
* **Тип часа: провера**
* **Наставне методе: писане вежбе**
* **Облици рада: индивидуални**
* **Наставна средства: цедуљице са задацима, вежбанке**
* **Литература: *Amici 1* - Италијански језик за 5. pазред основне школе; *Amici 1* - Приручник за наставнике**
* **Циљеви и задаци часа:**
* **Образовни: провера усвојеног градива (бројеви до 100, сати, одећа, прехрамбене намирнице, дауми, називи чланова породице, културолошки садржаји) уз повезивање са претходно стеченим знањима**
* **Функционални: оспособљавање ученика за конкретну примену стечених знања**
* **Васпитни: развијање самокритичности код ученика**
* **Активности:**
* **Наставника: Размешта ученике, дели им цедуље са задацима, појашњава упутства за израду задатака, надгледа израду писменог задатка, скупља свеске и коментарише са ученицима да ли им је било тешко и ако јесте, шта највише и због чега.**
* **Ученика: Раде индивидуално задате вежбе, питају уколико им нешто није јасно, на крају часа са наставником коментришу урађено.**

**Ток часа**

**Уводни део (5 минута)**

**Размештам ученике и делим им цедуље са задацима, појашњавам упутства за израду задатака и одговарам на питања ученика уколико их има.**

**Главни део (35 минута)**

**Ученици раде писмени задатак. Задаци су истог типа као задаци које смо вежбали приликом припреме за писмени задатак, само су примери другачији.**

**Уколико неком ученику нешто није јасно, на располагању сам за додатна објашњења.**

**Завршни део (5 минута)**

**Скупљам свеске и питам ученике да ли им је било тешко, шта их је највише помучило и због чега, каквим оценама се надају и слично.**

**Припрема за час бр. 53**

* **Школа: ......................................................**
* **Наставни предмет: италијански језик**
* **Разред и одељење: 5.**
* **Школска година: 2013/2014.**
* **Наставна тема: VI *Congratulazioni, ragazzo!***
* **Наставна јединица: *Исправак писменог задатка***
* **Тип часа: вежбање**
* **Наставне методе: писане вежбе, дијалошка**
* **Облици рада: индивидуални**
* **Наставна средства: цедуљице са задацима, вежбанке, табла, креда**
* **Литература: *Amici 1* - Италијански језик за 5. pазред основне школе; *Amici 1* - Приручник за наставнике**
* **Циљеви и задаци часа:**
* **Образовни: утврђивање градива кроз исправку писменог задатка рађеног на претходном часу**
* **Функционални: примена стеченог знања на конкретним примерима и појашњавање примера на којима се грешило**
* **Васпитни: развијање самокритичности код ученика**
* **Активности:**
* **Наставника: Саопштава ученицима оцене и уписује их у дневник уз образложење, на табли исписује све тачне одговоре за све групе.**
* **Ученика: Читају по један пример из задатака, исправљају грешке које су направили на писменом задатку, питају уколико им није јасно због чега нешто није тачно.**

**Ток часа**

**Уводни део (10-13 минута)**

**Ученицима враћам прегледане писмене задатке. Сваку оцену кратко коментаришем и образлажем, а потом је уписујем у дневник.**

**Главни део (30 минута)**

**Након што упишем оцене, прелазимо на исправку писменог задатка. Свако од ученика чита по један пример, коментаришемо тачан одговор, али и због чега неки други одговори нису били прихватљиви. Тачна решења записујем на табли, и то за све групе, ученици задатке своје групе исправљају у својим вежбанкама.**

**Завршни део (2-5 минута)**

**На крају часа подсећам ученике да свако ко жели може поправити оцену на следећем часу и питам има ли таквих ученика.**

**Припрема за час бр. 54**

* **Школа: ......................................................**
* **Наставни предмет: италијански језик**
* **Разред и одељење: 5.**
* **Школска година: 2013/2014.**
* **Наставна тема: VII *Casa dolce casa!***
* **Наставна јединица: *Casa dolce casa!***
* **Тип часа: обрада**
* **Наставне методе: рад на тексту, дијалошка, решавање проблема**
* **Облици рада: фронтални, индивидуални**
* **Наставна средства: Уџбеник, CD**
* **Литература: *Amici 1* - Италијански језик за 5. pазред основне школе; *Amici 1* - Приручник за наставнике**
* **Циљеви и задаци часа:**
* **Образовни: усвајање израза за метеоролошко исказивање времена; изражавање физичких сензација и потреба, изрицање забране и реаговање на њу; увођење структуре намерне реченице *andare a + инфинитив*, структура *avere paura/freddo/caldo* итд., облика императива у негацији: *Non uscite fuori!* и облика императива за 2. лице једнине/множине и 1. лице множине**
* **Функционални: оспособљавање ученика за изражавање физичких сензација и потреба, као и за изрицање забране и реаговање на њу**
* **Васпитни: неговање култа породице и породичног дома као сигурног места**
* **Активности:**
* **Наставника: Координише радом на часу, иницира дијалог, објашњава нове речи и изразе, задаје вежбу за проверу разумевања текста.**
* **Ученика: Учествују у разговору, слушају снимак дијалога из стрипа, закључују о значењу непознатих речи и записују их, раде вежбу за проверу разумевања текста.**

**Ток часа**

**Уводни део (12-13 минута)**

**Као и сваку нову лекцију, и ову отпочињемо коментарисањем фотографије са фолио-страна Уџбеника. Овога пута ученицима је представљена разгледница базилике Светог П,етра у Риму. Кратко представљам ученицима ову базилику, а потом коментришемо и остатак фотографије. Задржавам се на чињеници да је представљен град у сумрак, без сунца, што користим као увод у нову лекцију. Подсећам их на разлику у употреби између *strada* и *via*, преводимо назив лекције при чему се поново подсећамо различитих значења речи *dolce* (колач, слатко), подсећамо се терминологије везане за опис времена и проширујемо је (*piove a catinelle; pioggia, lampo, temporale, tuoni*). Уводим и језичку конструкцију *avere paura* и почињем са њеном употребом:**

* ***Chi nella classe ha paura dei tuoni? Facciamo un’inchiesta!***

**Главни део (25 минута)**

**Када су ученици спремни за нову лекцију, пуштам им снимак исте два пута – први пут слушају са затвореним књигама, други пут прате текст стрипа у Уџбенику.**

**Након слушања, прелазимо на анализу текста и објашњавање непознатих речи. Као и обично, наводим ученике да самостално дођу до значења одређених речи и конструкција на основу контекста и илустрација у Уџбенику.**

**Приликом обраде стрипа посебно им скрећем пажњу на следеће конструкције и изразе:**

* ***essere al sicuro (Siamo al sicuro)*,**
* ***È tutto a posto*,**
* **узвично *Beato/a te!* (објашњавам разлику рода и броја придева *beato*)**
* ***d’ora in poi* (само рецептивно)**
* **пар придева *sporco – pulito***
* **заповедне реченице *Sentite/Mettete, Contiamo/Accendiamo!*,**
* **забрана, императив у негацији *Non uscite fuori!***

**Након обраде постављам ученицима неколико питања тематски повезаних са стрипом:**

* ***Cosa fai tu quando piove?***
* ***Hai paura dei tuoni?***
* ***Cosa fai quando c’è un temporale e tu sei solo/a a casa?***

**Завршни део (7-8 минута)**

**У завршном делу часа ученици раде вежбу за проверу разумевања текста типа тачно/нетачно. Вежба је понуђена у Приручнику за наставнике.**