**Припрема за час бр. 61**

* **Школа: ......................................................**
* **Наставни предмет: италијански језик**
* **Разред и одељење: 5.**
* **Школска година: 2013/2014.**
* **Наставна тема: VII *Casa dolce casa!***
* **Наставна јединица: *Ripasso - 7ª unità***
* **Тип часа: систематизација**
* **Наставне методе: дијалошка, решавање проблема, писане вежбе, лудичке активности**
* **Облици рада: групни**
* **Наставна средства: видео-пројектор, рачунар[[1]](#footnote-2), припремљена питања за квиз**
* **Литература: *Amici 1* - Италијански језик за 5. pазред основне школе; *Amici 1* - Приручник за наставнике**
* **Циљеви и задаци часа:**
* **Образовни: систематизација градива седме наставне јединице и повезивање са претходно стеченим знањима**
* **Функционални: конкретна примена стечених знања**
* **Васпитни: неговање позитивног става према учењу италијанског језика кроз занимљиве активности; развијање здравог такмичарског духа код ученика**
* **Активности:**
* **Наставника: Координише радом на часу, иницира активности ученика, објашњава правила игре, приказује слајдове са питањима и задацима, одржава дисципллину за време играња игре.**
* **Ученика: Учествују у игри (у групама) тако што одговарају на питања или решавају задате задатке.**

**Ток часа**

**Уводни део (до 10 минута)**


**Објашњавам ученицима правила игре коју ћемо играти. Делим их у неколико група и од сваке групе тражим да смисли себи оригинално име на италијанском језику. Називе група исписујем на табли како бих свакој уписивала поене када их освоје. Напомињем им да је важно да се око сваког одговора међусобно договарају и да ће у случају евентуалне свађе губити освојене поене.**

**Главни део (око 30 минута)**

**Пуштам слајдове са питањима и задацима које сам код куће припремила, а тичу се градива седме наставне јединице, али и претходног градива у вези са овим. На сваком слајду је по једно питање које је илустровано како би ученицима било визуелно привлачније и занимљивије, али и лакше за одговарање. Понекад је одговор условљен управо илустрацијом.**

**Примери питања и задатака:**


***Quando piove e soffia il vento, fa \_\_\_\_\_\_\_\_.***

****

***Il gatto dorme \_\_\_\_\_\_\_\_ la sedia.***

****

***Lo studente non segue la lezione perché \_\_\_ \_\_\_\_\_\_\_\_\_.***

****

**Завршни део (5 минута)**

**Сабирамо поене које је свака група освојила и проглашавамо победничку групу која осваја симболичну награду.**

**Припрема за час бр. 62**

* **Школа: ......................................................**
* **Наставни предмет: италијански језик**
* **Разред и одељење: 5.**
* **Школска година: 2013/2014.**
* **Наставна тема: VIII *L’unione fa la forza!***
* **Наставна јединица: *L’unione fa la forza!***
* **Тип часа: обрада**
* **Наставне методе: рад на тексту, дијалошка, илустративна, решавање проблема**
* **Облици рада: фронтални, индивидуални**
* **Наставна средства: Уџбеник, CD**
* **Литература: *Amici 1* - Италијански језик за 5. pазред основне школе; *Amici 1* - Приручник за наставнике**
* **Циљеви и задаци часа:**
* **Образовни: увођење лексике у вези са суседима и спортским активностима, формула за исказивање извињења и оправдања, садашњег времена модалних глагола и повратног глагола *sentirsi***
* **Функционални: оспособљавање ученика за исказивање извињења и оправдања на италијанском језику**
* **Васпитни: неговање спортског и тимског духа, истицање важности квалитетног провођења слободног времена и тражења извињења када се погреши или нешто лоше учини**
* **Активности:**
* **Наставника: Координише радом на часу, иницира дијалог са ученицима, пушта снимак дијалога из Уџбеника, коментарише их са ученицима, објашњава непознате речи и изразе.**
* **Ученика: Учествују у дијалогу, слушају и коментаришу дијалоге из Уџбеника, труде се да сами дођу до значења што већег броја речи, одговарају на питања наставника, постављају питања наставнику.**

**Ток часа**

**Уводни део (12-13 минута)**

**Као и сваку нову лекцију, и ову почињемо посматрањем и коментарисањем илустрације на фолио-странама Уџбеника. Овог пута у питању је разгледница чувене *Villa Borghese* коју представљам ученицима. Говорим им да је то најпознатији градски парк у Риму, велике зелене површине, погодне и за неке спортове (ролање, веслање, вожњу бицикла...). У вили се налази и Галерија породице *Borghese* са мноштвом вредних уметничких дела. За многе Римљане ово место је права оаза мира, зеленила и чистог ваздуха.**

**Након културолошког увода, прелазим на објашњавање назива лекције и коментаришем га са ученицима: *L’unione fa la forza!* – Заједно смо јачи! Отпочињем дискусију о томе када смо и зашто заједно јачи:**

* ***Perché siamo più forti in compagnia?***
* ***Dove si vede di più la forza dei compagni?***
* ***E nello sport collettivo?***
* ***Quanto è importante essere buoni compagni?***
* ***In quali situazioni vi sentite forti nell’unione con i compagni?***

**Главни део (25 минута)**

**Након уводне дискусије, пуштам ученицима аудио-снимак дијалога из стрипа у Уџбенику, и то два пута. Први пут само слушају, прилоком другог слушања дијалоге прате у својим књигама.**

**Постављам неколико питања за проверу глобалног разумевања текста:**

* ***Dove sono i ragazzi e che cosa fanno?***
* ***Come si comporta il vicino quando esce? È contento? No, è arrabbiato.***
* ***Cosa succede alla fine?***

**након чега прелазимо на објашњавање нових речи и израза. Приликом превођења упућујем ученике на илустрације и наводим их да сами дођу до значења речи.**

**Завршни део (7-8 минута)**

**У завршном делу часа ученицима исписујем питања за комплекснију проверу размевања текста. Питања су типа тачно/нетачно и налазе се у Приручнику за наставнике.**

**Припрема за час бр. 63**

* **Школа: ......................................................**
* **Наставни предмет: италијански језик**
* **Разред и одељење: 5.**
* **Школска година: 2013/2014.**
* **Наставна тема: VIII *L’unione fa la forza!***
* **Наставна јединица: *L’unione fa la forza!***
* **Тип часа: утврђивање**
* **Наставне методе: дијалошка, рад на тексту, драматизација**
* **Облици рада: индивидуални, групни**
* **Наставна средства: Уџбеник, CD**
* **Литература: *Amici 1* - Италијански језик за 5. pазред основне школе; *Amici 1* - Приручник за наставнике**
* **Циљеви и задаци часа:**
* **Образовни: утврђивање лексике у вези са суседима и спортским активностима, формула за исказивање извињења и оправдања, садашњег времена модалних глагола и повратног глагола *sentirsi***
* **Функционални: оспособљавање ученика за исказивање извињења и оправдања на италијанском језику**
* **Васпитни: неговање спортског и тимског духа, истицање важности квалитетног провођења слободног времена и тражења извињења када се погреши или нешто лоше учини**
* **Активности:**
* **Наставника: Координише радом на часу, иницира дијалог којим активира језичке конструкције са претходног часа, пушта снимак дијалога из Уџбеника, захтева драматизацију дијалога чије извођење прати и коригује по потреби.**
* **Ученика: Учествују у дијалогу, слушају и драматизују дијалоге из Уџбеника, описују свој комшилук и своје спортске активности.**

**Ток часа**

**Уводни део (10 минута)**

**Отпочињем дијалог којим активирам знања стечена на претходном часу и припремам ученике за данашњи час:**

* ***Come si chiama la nuova unità? Cosa significa questa frase?***
* ***Cosa fanno i ragazzi nel cortile?***
* ***Per chi fanno il tifo le ragazze?***
* ***Paolo segna la rete decisiva o no? Cosa fa lui?***
* ***Perché Fabio dice di avere mal di testa?***
* ***Chi va dal vicino alla fine?***
* ***Com’è il vicino? È giovane?***
* ***Cosa gli dicono i ragazzi?***
* ***Cosa fanno nel garage del signore anziano?***
* ***E alla fine tutti sono contenti o no? Perché?***

**Главни део (25 минута)**

**Након уводног разговора у ком понављамо лексику и језичке конструкције са претходног часа пуштам ученицима снимак дијалога како би се подсетили изговора појединих речи, али и боље припремили за драматизацију која следи.**

**После слушања делим ученике у групе у оквиру којих бирају улоге и драматизују дијалоге по неколико пута, сваки пут мењајући улогу. Када виде коме која улога најбоље пристаје, свака група изводи своју драматизацију пред остатком одељења и бирамо најуспешније „глумце“.**

**Завршни део (10 минута)**

**У завршном делу часа поново отпочињем разговор са ученицима, али овога пута га усмеравам на лична искуства слична овом о којем смо претходно причали.**

* ***Chi di voi ha un vicino di casa che si arrabbia spesso?***
* ***Com’è? Descrivilo!***
* ***Giocate anche voi a calcio? Dove?***
* ***Vi succede di rompere qualcosa mentre giocate?***
* ***Cosa fate se succede questo?***

**За домаћи задатак ученици треба да опишу једног свог комшију. Помажем им тако што напомињем шта би све требало да помену у свом кратком сатаву: *nome, età, carattere, professione*... Такође, говорим да могу описати и његово двориште / кућу / аутомобил, односно да треба да искористе што више својих знања.**

**Припрема за час бр. 64**

* **Школа: ......................................................**
* **Наставни предмет: италијански језик**
* **Разред и одељење: 5.**
* **Школска година: 2013/2014.**
* **Наставна тема: VIII *L’unione fa la forza!***
* **Наставна јединица: *Come si dice?***
* **Тип часа: обрада/вежбање**
* **Наставне методе: рад на тексту, дијалошка, решавање проблема, писане вежбе**
* **Облици рада: фронтални, индивидуални, у пару**
* **Наставна средства: Уџбеник, Радна свеска, CD**
* **Литература: *Amici 1* - Италијански језик за 5. pазред основне школе; *Amici 1* - Приручник за наставнике**
* **Корелација: матерњи језик**
* **Циљеви и задаци часа:**
* **Образовни: увођење неодређених придева *ogni* и *qualche* и неодређених заменица *ognuno* и *qualcuno* и прављење разлике у њиховој употреби; увођење нових и обнављање претходно усвојених израза са глаголом *avere***
* **Функционални: проширивање постојећих знања и оспособљавање ученика за изражавање физичких сензација на италијанском језику**
* **Васпитни: неговање позитивног става према учењу италијанског и страних језика уопште**
* **Активности:**
* **Наставника: Координише радом на часу, указује на велике грешке у домаћим задацима, помаже ученицима да схвате разлику између неодређених придева и заменица.**
* **Ученика: Читају своје домаће задатке, слушају снимак, труде се да схвате разлику између неодређених придева и заменица, понављају изразе са глаголом *avere,*  раде задате вежбе.**

**Ток часа**

**Уводни део (10 минута)**

**У првом делу часа ученици читају своје домаће задатке. Требало је да опишу свог комшију или комшиницу. Не прекидам их приликом читања уколико приметим грешку, не издвајам грешке ни након читања уколико нису заиста велике. Када и последњи ученик прочита, скрећем им пажњу на грешке које су се понављале код већине ученика и све их похваљујем за уложени труд и креативност.**

**Главни део (30 минута)**

**Након читања домаћих задатака ученицима пуштам снимак реченица са 78. стране Уџбеника. Реченице илуструју употребу неодређених придева *ogni* и *qualche* и неодређених заменица *ognuno* и *qualcuno.* Тражим од ученика да сами покушају да закључе када се употребљавају једни, а када други и тек тада им и сама појашњавам разлику између ових речи. Тражим од ученика да покушају да смисле неки сличан пример, а потом у паровима раде вежбу 1 у Радној свесци коју заједно проверавамо.**

**У наставку посматрамо рубрику *Ma che ha Fabio*? и подсећам ученике на сличну рубрику – *Cos' ha Caterina*? Обнављамо изразе са глаголом *avere* које већ знају. Наглашавам да су изрази дати у Уџбенику у 3. лицу јер говоримо о Фабиу и постављам питања којима их наводим да исте изразе употребе и у првом лицу које им је добро познато. Потом раде вежбу 2 у Радној свесци, поново у паровима.**

**Завршни део (5 минута)**

**Задајем домаћи задатак. Исписујем реченице које треба код куће да допуне:**

1. ***\_\_\_\_\_\_ giorno mi alzo alle sette.***
2. ***Partiamo per l’Italia tra \_\_\_\_\_\_\_\_ giorno.***
3. ***Loretta prende l’aspirina, ha \_\_\_\_\_\_\_\_\_\_\_\_\_\_\_\_\_.***
4. ***Beviamo un’aranciata, ho \_\_\_\_\_\_\_\_\_\_\_!***
5. ***Permesso, c’è \_\_\_\_\_\_\_\_\_\_\_?***
6. ***\_\_\_\_\_\_\_\_\_\_ deve scrivere cosa ha fatto durante le vacanze.***
7. ***Scusa, devo andare, ho \_\_\_\_\_\_\_\_\_!***
8. ***Anna ha \_\_\_\_\_\_\_\_\_\_ dei tuoni.***
9. ***Non posso bere le bevande fredde, ho \_\_\_\_\_\_\_\_\_\_\_\_.***
10. ***Perché non inviti \_\_\_\_\_\_\_\_\_\_\_ amico di scuola?***

**Припрема за час бр. 65**

* **Школа: ......................................................**
* **Наставни предмет: италијански језик**
* **Разред и одељење: 5.**
* **Школска година: 2013/2014.**
* **Наставна тема: VIII *L’unione fa la forza!***
* **Наставна јединица: *Sport***
* **Тип часа: обрада/вежбање**
* **Наставне методе: рад на тексту, дијалошка, илустративна, решавање проблема, лудичке активности**
* **Облици рада: фронтални, индивидуални**
* **Наставна средства: Уџбеник, Радна свеска**
* **Литература: *Amici 1* - Италијански језик за 5. pазред основне школе; *Amici 1* - Приручник за наставнике**
* **Корелација: физичко васпитање**
* **Циљеви и задаци часа:**
* **Образовни: усвајање лексике која се односи на спорт**
* **Функционални: оспособљавање ученика за вођење једноставне конверзације на тему бављења спортом**
* **Васпитни: развијање код ученика свести о важности бављења спортом и неговања здравих животних навика**
* **Активности:**
* **Наставника: Координише радом на часу, проверава домаћи задатак, иницира дискусије, задаје активности ученицима.**
* **Ученика: Проверавају домаће задатке, раде задате активности.**

**Ток часа**

**Уводни део (5 минута)**

**У првом делу часа проверавамо домаћи задатак који су ученици имали.**

**Главни део (30 минута)**

**Потом постављам неколико питања којима ученике уводим у тему данашњег часа:**

* ***Cosa pensate di sport?***
* ***Vi piace?***
* ***Praticate qualche sport?***
* ***Quale?***

**а затим посматрамо поделу спортова на 79. страни Уџбеника. Осим понуђене поделе на *sport di squadra* и *sport individuale*, напомињем ученицима да спортове можемо делити и другачије: *sport acquatici / invernali / olimpici / che si praticano con un partner*...). Приликом представљања спортова са лоптом објашњавам ученицима сложенице са *palla + sostantivo*. Такође, указујем на разлику између лексема *palla* (лопта, мања лопта) и *pallone* (фудбалска лопта).**

**Током конверзације постављам и следећа питања:**

* ***Quali sport preferisci?***
* ***Quali sport sono popolari nel nostro paese?***
* ***Quali sportivi conosci?***
* ***Conosci anche degli sportivi stranieri? Quali?***
* ***Quali sport si praticano a nostra scuola?***

**Завршни део (10 минута)**

**У последњем делу часа ученици раде вежбу 4 из Радне свеске. У питању је мала анкета. Наиме, ученици треба да испитују једни друге о спортовима које тренирају у школи или ван ње и да на основу одговора саставе листу са именима ученика-спортиста, као и спортова које они тренирају.**

**За домаћи задатак ученици треба да ураде вежбу 3 у Радној свесци.**

**Припрема за час бр. 66**

* **Школа: ......................................................**
* **Наставни предмет: италијански језик**
* **Разред и одељење: 5.**
* **Школска година: 2013/2014.**
* **Наставна тема: VIII *L’unione fa la forza!***
* **Наставна јединица: *Cosa si fa in casa e cosa in cortile?***
* **Тип часа: обрада/вежбање**
* **Наставне методе: рад на тексту, дијалошка, илустративна, решавање проблема**
* **Облици рада: фронтални, индивидуални**
* **Наставна средства: Уџбеник, Радна свеска, CD**
* **Литература: *Amici 1* - Италијански језик за 5. pазред основне школе; *Amici 1* - Приручник за наставнике**
* **Корелација: ликовна култура**
* **Циљеви и задаци часа:**
* **Образовни: усвајање лексике (углавном глагола) која се односи на основне радње и активности приликом чишћења куће/стана и дворишта; индиректна наредба конструкцијом *dire + infinitivo***
* **Функционални: оспособљавање ученика за описивање свакодневних активности у кући и дворишту; развијање вештине слушања**
* **Васпитни: подсећање ученика на њихове обавезе у кући, али и у школи**
* **Активности:**
* **Наставника: Координише радом на часу, проверава домаћи задатак, развија разговор којим помаже ученицима да лакше усвоје предвиђене глаголе, пушта снимак за вежбу слушања, задаје вежбе које ученици треба да ураде и проверава их.**
* **Ученика: Проверавају домаће задатке, усвајају нове глаголе и увежбавају их кроз различите вежбе.**

**Ток часа**

**Уводни део (5 минута)**

**У првом делу часа проверавамо домаћи задатак у Радној свесци који се односи на поделу спортова на оне са лоптом и остале спортове. На овај начин обнављамо лексику са претходног часа.**

**Главни део (30 минута)**

**Потом са ученицима посматрам глаголе и илустроване активности на страни 80 у Уџбенику. Подстичем ученике да их користе у реченицама. Не инсистирам на различитим облицима за лица, спонтано уводим нека од њих кроз реченице које изговарам. Наводим ученике да користе конструкције са модалним глаголом и инфинитивом будући да су поједине облике модалних глагола већ научили. На пример:**

* ***Domani devo mettere in ordine la mia camera.***
* ***Sabato devo raccogliere le foglie nel cortile.***

**Постављам и питања у вези са активностима које ученици практикују:**

* ***Quali di queste attività fai?***
* ***Aiuti i genitori nei lavori di casa?***
* ***Aiuti i vicini di casa? Come? Quando?***

**Потом прелазимо на вежбу слушања из Радне свеске. Ученици треба да одслушају снимак на ком Фабиова мама даје упутства њему и његовом тати шта треба да раде током њеног одсуства. Након два слушања ученици треба да поделе задатке које им је мама оставила на оне које треба да уради Фабио и на оне које треба да уради тата. Заједно проверавамо одговоре.**

**Завршни део (10 минута)**

**У последњем делу часа ученици треба да направе план сређивања куће/стана и дворишта за предстојећи викенд. План треба да садржи и илустрације.**

**Пример:**

***Per il fine settimana devo:***

1. ***fare il letto***
2. ***annaffiare i fiori***

****

**Припрема за час бр. 67**

* **Школа: ......................................................**
* **Наставни предмет: италијански језик**
* **Разред и одељење: 5.**
* **Школска година: 2013/2014.**
* **Наставна тема: VIII *L’unione fa la forza!***
* **Наставна јединица: *Esercizi di ascolto, lettura e produzione scritta***
* **Тип часа: вежбање**
* **Наставне методе: дијалошка, решавање проблема, писане вежбе**
* **Облици рада: индивидуални**
* **Наставна средства: Уџбеник, Радна свеска, CD**
* **Литература: *Amici 1* - Италијански језик за 5. pазред основне школе; *Amici 1* - Приручник за наставнике**
* **Циљеви и задаци часа:**
* **Образовни: утврђивање претходно усвојеног градива кроз вежбу слушања; систематизација правила читања и писања речи које садрже глас [z]*,* као и акценат на последњем вокалу**
* **Функционални: развијање вештине слушања**
* **Васпитни: неговање позитивног става према учењу италијанског и страних језика уопште**
* **Активности:**
* **Наставника: Координише радом на часу, пушта аудио-снимке, проверава и исправља одговоре ученика.**
* **Ученика: Раде задате активности.**

**Ток часа**

**Уводни део (15 минута)**

**У првом делу часа ученици треба да на конкретним примерима виде, односно чују писање и изговор речи које садрже једно или два слова *Z* и акценат на претходном слогу. Наравно, ученици су правило о изговору и писању ових речи спонтано усвојили још на почетку учења италијанског језика, али сада имају прилику да та правила систематизују.**

**Пуштам им снимак речи које су исписане и илустроване у Уџбенику, треба пажљиво да их саслушају, а потом и понове. Након тога треба да прочитају речи које су у Уџбенику, а нема их на снимку. Такође, диктирам им речи које треба правилно да запишу: *ragazza, zio, città, zaino, pranzo, caffè, pupazzo, pizzeria*.**

**Осим издвајања правила о изговору и писању, ове вежбе имају за циљ и припрему ученика за много тежу вежбу слушања која следи.**

**Главни део (20 минута)**

**Ученици слушају четири мини-дијалога без гледања у књиге. Потом им говорим да отворе књиге и прочитају питања, као и да погледају илустрације које им могу помоћи да боље разумеју дијалоге.**

**Пуштам снимак дијалога други пут када ученици треба да одговре на постављена питања у Уџбенику.**

**Пуштам снимак и трећи пут како би ученици проверили своје одговоре или допунили оне које нису стигли да запишу.**

**Затим заједно проверавамо одговоре и коментаришемо их.**

**Завршни део (10 минута)**

**Последња вежба је вежба писања. Ученици треба да „препричају“ сва четири дијалога, односно да, користећи питања и одговоре, напишу реченице које описују догађаје из дијалога. Пошто ученици у вежбама слушања углавном записују по једну до две речи, сада увежбавају да састављају целе реченице.**

**Пример:**

***Quando comincia la partita? – Alle 11.***

***Chi piace ad Anna? – Mario.***

***Che cosa porta Loretta? – La macchina fotografica.***

***La partita comincia alle 11. Mario piace ad Anna. Loretta porta la macchina fotografica.***

**За домаћи задатак ученици треба да на интернету пронађу и прочитају понешто о Гуљелму Марконију.**

**Припрема за час бр. 68**

* **Школа: ......................................................**
* **Наставни предмет: италијански језик**
* **Разред и одељење: 5.**
* **Школска година: 2013/2014.**
* **Наставна тема: VIII *L’unione fa la forza!***
* **Наставна јединица: *Guglielmo Marconi***
* **Тип часа: вежбање**
* **Наставне методе: рад на тексту, дијалошка, решавање проблема, израда пројекта**
* **Облици рада: фронтални, индивидуални, групни**
* **Наставна средства: Уџбеник, Радна свеска, CD**
* **Литература: *Amici 1* - Италијански језик за 5. pазред основне школе; *Amici 1* - Приручник за наставнике**
* **Корелација: физика и историја**
* **Циљеви и задаци часа:**
* **Образовни: упознавање једног од најзначајних физичара света, Италијана Гуљелма Марконија**
* **Функционални: повезивање знања стечених из италијанског језика са знањима из других предмета**
* **Васпитни: богаћење опште културе; развијање поштовања према страним културама и постигнућима њених припадника, али и сопственој**
* **Активности:**
* **Наставника: Координише радом на часу, пушта аудио-снимке, проверава и исправља одговоре ученика.**
* **Ученика: Раде задате активности.**

**Ток часа**

**Уводни део (10 минута)**

**Будући да ученици у петом разреду још увек немају физику и можда нису чули за Гуљелма Марконија, на претходном часу сам им задала да код куће на интернету пронађу и прочитају нешто о овом познатом италијанском физичару. Сада их питам шта знају да ми кажу о њему. Дозвољавам им да одговоре и на српском језику. Питам да ли знају које је његово највеће откриће и за шта је оно заслужно. Такође, користим прилику да споменемо и Николу Теслу и његова открића.**

**Главни део (25 минута)**

**Након кратког увода, пуштам ученицима аудио-снимак док прате текст у Уџбенику. Не бавимо се детаљном анализом текста, само суштином. Разумевање је доста олакшано тиме што смо претходно разговарали на српском језику, а и зато што су одређене лексеме приказане и фотографијама.**

**Постављам питања која су у вези са савременом техником, што је једна од омиљених тема младих генерација:**

* ***Quando guardi laTV? Quali sono i tuoi preferiti programmi?***
* ***Quando ascolti la radio? Perché?***
* ***È utile il cellulare? Quando lo usate? Perché?***
* ***È permesso usare il cellulare durante la lezione?***

**После разговора прелазимо на израду малог постера о Гуљелму Марконију. Ученике делим у групе и свака група треба да нацрта и напише нешто о Марконију и његовом открићу на основу текста у Уџбенику и онога што су прочитали код куће и о чему смо претходно разговарали. Уколико има потребе, помажем ученицима да напишу нешто што желе а не знају како.**

**Завршни део (10 минута)**

**У завршном делу часа ученици се опуштају уз укрштеницу у Радној свесци, на страни 48 кроз коју ће на занимљив начин обновити важну лексику из наставне јединице коју приводимо крају.**

1. Уколико нема техничких могућности, питања се могу читати или исписивати на табли, у зависности од њихове врсте, али их унапред треба прилагодити таквим условима. [↑](#footnote-ref-2)