**Припрема за час бр. 55**

* **Школа: ......................................................**
* **Наставни предмет: италијански језик**
* **Разред и одељење: 5.**
* **Школска година: 2013/2014.**
* **Наставна тема: VII *Casa dolce casa!***
* **Наставна јединица: *Casa dolce casa!***
* **Тип часа: утврђивање**
* **Наставне методе: рад на тексту, дијалошка, драматизација**
* **Облици рада: фронтални, индивидуални, групни**
* **Наставна средства: Уџбеник, CD**
* **Литература: *Amici 1* - Италијански језик за 5. pазред основне школе; *Amici 1* - Приручник за наставнике**
* **Циљеви и задаци часа:**
* **Образовни: понављање израза за метеоролошко исказивање времена; изражавање физичких сензација и потреба, изрицање забране и реаговање на њу; увођење структуре намерне реченице *andare a + инфинитив*, структура *avere paura/freddo/caldo* итд., облика императива у негацији: *Non uscite fuori!* и облика императива за 2. лице једнине/множине и 1. лице множине**
* **Функционални: оспособљавање ученика за изражавање физичких сензација и потреба, као и за изрицање забране и реаговање на њу**
* **Васпитни: неговање култа породице и породичног дома као сигурног места**
* **Активности:**
* **Наставника: Координише радом на часу, иницира дијалог, обнавља речи и изразе са претходног часа, исправља грешке приликом читања.**
* **Ученика: Учествују у разговору, одговарају на питања наставника, читају, а потом и драматизују дијалоге из стрипа.**

**Ток часа**

**Уводни део (5 минута)**

**Подсећамо се значења наслова лекције коју смо радили прошлог часа и пуштам им снимак дијалога како би се подсетили најважнијих речи и израза.**

**Главни део (30 минута)**

**Постављам питања којима активирам код ученика знања усвојена на претходном часу. Кроз опуштен дијалог се трудим да поновимо важне речи, изразе и конструкције. То постижем питањима попут:**

* ***Chi di voi ha paura dei tuoni?***
* ***Perché?***
* ***Cosa dici quando senti un tuono?***
* ***Cosa si vede prima di sentire un tuono?***
* ***Come si dice quando piove molto forte?***
* ***Cosa succede alla famiglia di Loretta?***
* ***Che tempo fa?***
* ***Cosa fa la mamma di Loretta?***
* ***Cosa fanno quando arrivano a casa?***
* ***Chi li aspetta a casa?***
* ***Come sono i dolci che mangiano?***

**Након разговора, прелазимо на увежбавање читања текста. Ученици читају реплике из стрипа по улогама. Током читања исправљам грешке.**

**Завршни део (10 минута)**

**У последњем делу часа, након што су овладали свим потребним речима и изразима и добро увежбали читање, ученици драматизују дијалоге у групама. Понављају неколико пута и мењају улоге у оквиру група. За то време шетам кроз учионицу и пратим шта се дешава. Охрабрујем ученике да се потруде да што боље „одглуме“ своју улогу. Ово је корисно за памћење конструкција, али и за увежбавање интонације која је у италијанском језику веома важна.**

**Припрема за час бр. 56**

* **Школа: ......................................................**
* **Наставни предмет: италијански језик**
* **Разред и одељење: 5.**
* **Школска година: 2013/2014.**
* **Наставна тема: VII *Casa dolce casa!***
* **Наставна јединица: *L’appartamento di Loretta***
* **Тип часа: обрада**
* **Наставне методе: рад на тексту, илустративна, решавање проблема, дијалошка**
* **Облици рада: фронтални, у пару**
* **Наставна средства: Уџбеник, Радна свеска**
* **Литература: *Amici 1* - Италијански језик за 5. pазред основне школе; *Amici 1* - Приручник за наставнике**
* **Циљеви и задаци часа:**
* **Образовни: усвајање назива просторија у кући/стану**
* **Функционални: оспособљавање ученика за кратко описивање свог дома**
* **Васпитни: неговање позитивног става према учењу италијанског и страних језика уопште**
* **Активности:**
* **Наставника: Координише радом на часу, иницира активности ученика, проверава решења задатака, исправља грешке, поставља питања, задаје домаћи задатак.**
* **Ученика: Раде задате вежбе, одговарају на питају наставника, записују нове речи у своје свеске.**

**Ток часа**

**Уводни део (5 минута)**

**Постављам неколико питања којима уводим ученике у тему данашњег часа:**

* ***Dove abiti tu?***
* ***In una casa o in un appartamento?***
* ***Cosa ti piace di più?***
* ***Perché?***
* ***Oggi impariamo a descrivere la casa!***

**Главни део (30 минута)**

**Задајем ученицима да у паровима покушају да допуне текст на 69. страни Уџбеника називима просторија који су уписани на илустрацији чиме је ученицима представљено и њихово значење.**

**Заједно проверавамо одговоре тако што ученици наглас читају текст са својим решењима. Записујем речи на табли, а ученици у својим свескама. Осим назива просторија (које пишемо иако су илустровани у Уџбенику јер ученици тако брже упамте речи), записујемо и придеве који се јављају у тексту. Као и обично, пишемо их у пару са њиховим антонимом, што ученицима такође олакшава памћење речи, нпр: *bello ǂ brutto, grande ǂ piccolo, comodo ǂ scomodo, lungo ǂ corto, pieno ǂ vuoto*.**

**Након што запишемо речи, постављам ученицима питања:**

* ***Com'è la tua casa/il tuo appartamento? Descrivilo/la!***
* ***Hai anche un cortile/giardino?***
* ***Chi preferisci invitare a casa tua?***

**Завршни део (10 минута)**

**У последњем делу часа ученици утврђују знање кроз вежбу на 42. страни Радне свеске. Потребно је да на основу датих илустрација повежу делове реченица и открију где се ко налази и шта ради. Ова вежба је значајна јер осим назива просторија садржи и активности које се најчешће у њима обављају.**

**За домаћи задатак ученици треба да нацртају свој дом (кућу или стан), напишу на цртежу називе просторија, а испод слике га опишу укратко користећи као модел текст из Уџбеника.**

**Припрема за час бр. 57**

* **Школа: ......................................................**
* **Наставни предмет: италијански језик**
* **Разред и одељење: 5.**
* **Школска година: 2013/2014.**
* **Наставна тема: VII *Casa dolce casa!***
* **Наставна јединица: *Cos’ha Caterina?; Che tempo fa?***
* **Тип часа: обрада/вежбање**
* **Наставне методе: илустративна, решавање проблема, дијалошка, лудичке активности**
* **Облици рада: фронтални, индивидуални**
* **Наставна средства: Уџбеник, Радна свеска, CD**
* **Литература: *Amici 1* - Италијански језик за 5. pазред основне школе; *Amici 1* - Приручник за наставнике**
* **Циљеви и задаци часа:**
* **Образовни: усвајање израза за изражавање физичких сензација (*avere paura/freddo/caldo/sonno/fretta*); обнављање неких израза за метеоролошко исказивање времена (*c'è il sole, piove, nevica, soffia il vento*) и усвајање нових (*fa freddo, fa caldo, tuono, fulmine, grandina, piove a catinelle*)**
* **Функционални: оспособљавање ученика за изражавање физичких сензација и метеоролошко исказивање времена**
* **Васпитни: неговање позитивног става према учењу италијанског и страних језика уопште**
* **Активности:**
* **Наставника: Скупља домаће задатке, координише радом на часу, иницира активности ученика, објашњава и записује нове речи и изразе, задаје вежбе за утврђивање усвојених израза.**
* **Ученика: Понављају познате и усвајају нове речи и изразе, записују их, раде задате вежбе.**

**Ток часа**

**Уводни део (5 минута)**

**На самом почетку часа скупљам домаће задатке које су ученици радили за овај час (да нацртају и укратко опишу свој дом) које ћу код куће прегледати.**

**Након тога постављам питање *Che tempo fa?* које је ученицима већ познато и чекам одговоре. Записујем их на табли испод питања које сам такође написала.**

**Главни део (30 минута)**

**Позивам ученике да отворе 68. страну Уџбеника на којој је илустровано још неколико временских прилика које су ученицима углавном познате из стрипа који смо недавно радили, неке и од раније. Сада систематизујемо та знања и записујемо све изразе за исказивање времена. Указујем им на облике множине именица *tuono* и *fulmine* – *tuoni* и *fulmini* будући да се чешће срећу у тим облицима због саме своје природе. Како би ученици провежбали ово градиво на интересантан начин, предлажем игру у којој ће замислити да су метеоролози и дати кратку временску прогнозу.**

**Потом прелазимо на *Cos’ha Caterina?* Пуштам ученицима аудио-снимак ових израза и подсећам их раније научених израза са глаголом *avere - avere fame/sete*. Будући да су изрази дати у трећем лицу једнине, увежбавамо и остала два лица једнине тако што им постављам питања *Hai fame/freddo/sonno...?* а они одговарају у првом лицу: *Ho fame/freddo/sonno...***

**Истичем разлику између конструкција *avere freddo/caldo* и *fare freddo/caldo*. Објашњавам ученицима када се користе једни, а када други изрази.**

**Завршни део (10 минута)**

**Усвојено градиво увежбавамо кроз два различита задатка. У првом ученици увежбавају изразе са глаголом *avere* тако што допуњују реченице које им исписујем на табли:**




***\_\_\_\_\_\_\_\_\_\_\_\_\_! Voglio prendere una limonata.***

***\_\_\_\_\_\_\_\_\_\_\_\_\_! Vado a letto.***

***Che ore sono? Sono già le otto? Devo andare, \_\_\_\_\_\_\_\_\_\_\_\_\_.***

***\_\_\_\_\_\_\_\_\_\_\_\_, mi metto la giacca.***

**а кроз други задатак понављамо изразе за метеоролошко исказивање времена. Цртам им сличице испод којих треба да напишу назив временске прилке коју цртеж означава:**

**   **

**За домаћи задатак ученици треба да ураде вежбе 1 и у Радној свесци.**

**Припрема за час бр. 58**

* **Школа: ......................................................**
* **Наставни предмет: италијански језик**
* **Разред и одељење: 5.**
* **Школска година: 2013/2014.**
* **Наставна тема: VII *Casa dolce casa!***
* **Наставна јединица: *Come descrivere la camera?***
* **Тип часа: обрада/вежбање**
* **Наставне методе: рад на тескту, илустративна, решавање проблема, дијалошка**
* **Облици рада: фронтални, индивидуални**
* **Наставна средства: Уџбеник, Радна свеска**
* **Литература: *Amici 1* - Италијански језик за 5. pазред основне школе; *Amici 1* - Приручник за наставнике**
* **Циљеви и задаци часа:**
* **Образовни: обнављање познатих (*a sinistra, a destra, dietro, davanti*) и усвајање нових (*sopra, sotto, accanto a, tra, di fronte a*) израза за означавање односа у простору; усвајање лексике која означава намештај**
* **Функционални: оспособљавање ученика за једноставно описивање простора у ком живе**
* **Васпитни: неговање позитивног става према учењу италијанског и страних језика уопште**
* **Активности:**
* **Наставника: Проверава са ученицима домаћи задатак, враћа прегледане саставе о кући/стану, помаже у обнављању познатих и усвајању нових речи и израза, иницира активности ученика, поставља питања.**
* **Ученика: Проверавају и исправљају домаћи задатак, подсећају се назива просторија у кући и израза за исказивање простора, читају текст и записују нове речи, одговарају на питања наставника, опсисују своју собу усмено.**

**Ток часа**

**Уводни део (12-13 минута)**

**На почетку часа проверавамо домаћи задатак у Радној свесци и тако понављамо градиво са претходног часа.**

**Затим ученицима делим њихове задатке у којима су цртали и описивали своју кућу. Похваљујем ученике који су се највише потрудили. Понављамо називе просторија и говорим им да ћемо данас научити и како да те просторије опишемо.**

**Главни део (25 минута)**

**Подсећамо се израза за исказивање простора које ученици већ познају - *a sinistra, a destra, dietro, davanti*  и уводимо нове - *sopra, sotto, accanto a, tra, di fronte a.* Употребљавамо их најпре при описивању учионице и предмета у учионици. Постављам питања:**

* ***Cosa c’è sopra la nostra lavagna?***
* ***Che c’è sotto la tua sedia?***
* ***Chi è seduto di fronte a te?***
* ***Cosa c’è tra te e il tuo compagno?***

**Кад ученици савладају изразе за одређивање просторних односа, прелазимо на текст са описом Лоретине собе. У тексту наилазимо и на лексику која се осноси на намештај и предмете у соби. Тражим од ученика да на основу илустрације која је дата изнад текста сами закључе о значењу поменутих речи и тек онда их записујем на табли, а они у својим свескама.**

**Завршни део (7-8 минута)**

**Ученици усмено описују своју собу на основу текста који смо претходно читали. Како бих им олакшала, постављам им питања:**

* ***Puoi descrivere la tua camera?***
* ***Com’è?***
* ***Che c’è dentro?***
* ***Ti piace?***
* ***C’è qualcosa che vuoi cambiare?***

**За домаћи задатак ученици треба да ураде вежбе 4 и 5 на 43. страни Радне свеске.**

**Припрема за час бр. 59**

* **Школа: ......................................................**
* **Наставни предмет: италијански језик**
* **Разред и одељење: 5.**
* **Школска година: 2013/2014.**
* **Наставна тема: VII *Casa dolce casa!***
* **Наставна јединица: *Esercizi di ascolto, lettura e produzione scritta***
* **Тип часа: вежбање**
* **Наставне методе: дијалошка, решавање проблема, писане вежбе**
* **Облици рада: фронтални, индивидуални**
* **Наставна средства: Уџбеник, Радна свеска, CD**
* **Литература: *Amici 1* - Италијански језик за 5. pазред основне школе; *Amici 1* - Приручник за наставнике**
* **Циљеви и задаци часа:**
* **Образовни: развијање вештине слушања, обнављање лексике кроз вежбу слушања; увођење триграма *SCE, SCI* и гласа [∫] испред других вокала *–SCIA, -SCIO, -SCIU*; развијање вештине писања**
* **Функционални: оспособљавање ученика за разумевање једноставног дијалога и писање краћег састава о својој соби на италијанском језику**
* **Васпитни: неговање позитивног става према учењу италијанског и страних језика уопште**
* **Активности:**
* **Наставника: Проверава са ученицима домаћи задатак, пушта CD и прати ток вежби слушања, задаје вежбу писања и помаже приликом њене израде.**
* **Ученика: Проверавају и исправљају домаћи задатак, слушају дијалоге и одговарају на питања, систематизују знања о правилима читања и писања групе гласова *SCE, SCI, SCIA, SCIO, SCIU* и описују своју собу.**

**Ток часа**

**Уводни део (5 минута)**

**На почетку часа проверавамо домаћи задатак у Радној свесци (страна 43, вежбе 4 и 5), чиме обнављамо изразе за означавање просторних односа, као и лексику која се односи на намештај и предмете у соби.**

**Главни део (25 минута)**

**Пре слушања дијалога, као и обично, од ученика тражим да опишу фотографије из Уџбеника што за циљ има да им олакша разумевање дијалога који следе.**

**Потом обезбеђујем тишину у учионици и пуштам ученицима снимак дијалога два или три пута у зависности од потребе. Заједно проверавамо одговоре.**

**Следећа активност поново је вежба слушања, али наредна се односи на ортографију и фонетику италијанског језика. Ученицима пуштам аудио-снимак речи из рубрике *Impariamo a leggere e scrivere*, које потом треба и сами да прочитају, као и речи које нису наснимљене. Када ово завршимо, задајем им да ураде вежбу 7 у Радној свесци.**

**Завршни део (15 минута)**

**У последњем делу часа ученици развијају вештину писменог изражавања у оквиру актуелне теме, а то су просторије у кући и њихов опис. На 45. страни Радне свеске у оквиру вежбе 8 треба најпре да нацртају, а потом и да опишу своју собу. Помажем им приликом писања, говорим им да се послуже и текстом о Лоретиној соби као моделом. Код куће треба да доврше састав, као и да обоје цртеж собе.**

**Припрема за час бр. 60**

* **Школа: ......................................................**
* **Наставни предмет: италијански језик**
* **Разред и одељење: 5.**
* **Школска година: 2013/2014.**
* **Наставна тема: VII *Casa dolce casa!***
* **Наставна јединица: *La Fiat***
* **Тип часа: вежбање**
* **Наставне методе: дијалошка, рад на тексту, илустративна**
* **Облици рада: фронтални, индивидуални**
* **Наставна средства: Уџбеник, CD**
* **Литература: *Amici 1* - Италијански језик за 5. pазред основне школе; *Amici 1* - Приручник за наставнике**
* **Корелација: ликовна култура и музичка култура**
* **Циљеви и задаци часа:**
* **Образовни: проширивање културолошких знања везаних за Италију кроз упознавање најпознатије италијанске фабрике аутомобила и једне од најпознатијих песама – *O, sole mio*; увежбавање читања**
* **Функционални: богаћење опште културе ученика**
* **Васпитни: неговање позитивног става према Италији и Италијанима; истицање аутомобила као једне од потреба данашњег човека, а не ствари престижа; развијање креативности код ученика**
* **Активности:**
* **Наставника: Координише радом на часу, иницира активности ученика, пушта аудио-снимак, поставља питања у вези са аутомобилима, коментарише са ученицима, пева песму.**
* **Ученика: Учествују у дијалогу, одговарају на питања наставника, слушају, читају и коментаришу текст о Фијату, цртају аутомобиле, певају песму.**

**Ток часа**

**Уводни део (5 минута)**

**Постављам неколико питања којима уводим тему часа, нпр:**

* ***Vi piacciono le macchine?***
* ***Sì? Quale macchina ti piace di più?***
* ***Che macchina ha la tua famiglia?***
* ***Di che colore?***

**Главни део (30 минута)**

**Пуштам ученицима аудио-снимак текста из Уџбеника, након тога га ученици и сами читају наглас, а потом отпочињем разговор о прочитаном тексту и аутомобилима уопште:**

* ***Chi di voi ha una macchina Fiat? Com’è?***
* ***C’è anche da noi una fabbrica di automobili?***
* ***Sì? Allora, dov’è?***
* ***Quali macchine produce?***
* ***Ti piacciono?***
* ***Facciamo subito un’inchiesta! Vediamo quante macchine straniere ci sono nella classe! E quante della nostra produzione!***
* ***Qual è il vostro colore preferito? Vediamo subito! Chi ha una macchina nera? E rossa?***

**Након дискусије о аутомобилима, ученицима говорим да замисле да раде за Фијат и да треба да дизајнирају нови аутомобил. Потребно је да нацртају аутомобил, смисле име за њега и потом га укратко представе остатку одељења.**

**Завршни део (10 минута)**

**У последњем делу часа ученици се опуштају уз једну од најпознатијих италијанских песама једног од најпознатијих италијанских певача - *O, sole mio* Андрее Бочелија. Укратко им представљам овог певача, а затим им делим папире са текстом песме и говорим да покушају да прате, односно певају макар рефрен песме.**